Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - ΙΣΤΟΡΙΑ\nΓράφτηκε στις 08 Σεπτεμβρίου 2013 .\nΗ ιστορία της Μητροπόλεως Ναυπάκτου συνδέεται άμεσα με την ιστορία της πόλεως Ναυπάκτου και με την θέση που αυτή κατείχε στην Ρωμαϊκή Αυτοκρατορία, και αργότερα την εποχή της Τουρκοκρατίας και του ελεύθερου Νεοελληνικού Κράτους.\nΗ Ναύπακτος διεδραμάτισε σπουδαίου ρόλο ενωρίς στα εκκλησιαστικά πράγματα, πρώτα ως έδρα Επισκοπής και στη συνέχεια Μητροπόλεως, όπως και στα πολιτικά πράγματα ως πρωτεύουσα του Θέματος Νικοπόλεως. Μάλιστα μετά τήν φραγκική κατάληψη της Κωνσταντινούπολης στα 1204 απέκτησε σημαντική θέση και ως έδρα θέματος αλλά κυρίως ως έδρα του προκαθημένου της Εκκλησίας του Δυτικού Βυζαντινού Κράτους, την οποία εκλέϊσε ο διαπρεπής Μητροπολίτης και Πρόεδρος Επαρχιακής Συνόδου Ιωάννης ο Απόκαυκος.\nΗ ίδρυση Επισκοπής στη Ναύπακτο συνδέεται μέ την ανάπτυξη χριστιανικής κοινότητας στα παράλια του Κορινθιακού κόλπου. Η Αποστολική Εκκλησία της Κορίνθου φυσικό ήταν να αποτελεί καθοδηγητικό κέντρο εξάπλωσης του χριστιανισμού, αφού η Κόρινθος, πέραν της εκκλησιαστικής πρωτοπορίας της ως Μητροπόλεως, ήταν η πρωτεύουσα της Επαρχίας Αχαΐας ή Ελλάδος.\nΉδη έχει υποστηριχθεί η άποψη ότι περί το 300 μΧ. υπήρχε χριστιανική κοινότητα στη Ναύπακτο. Τούτο βεβαίως επέβαλε για τόν καλύτερο συντονισμό αλλά και την γρηγορότερη εξάπλωση της νέας θρησκείας την ίδρυση Επισκοπής. Πρώτος γνωστός Επίσκοπος Ναυπάκτου υπό τον Κορίνθου είναι ο Μαρτύριος που έλαβε μέρος το 342/343 στη Σύνοδο της Σαρδικής.\nΗ Ναύπακτος, ανεξάρτητα από την μέχρι τότε ένταξή της, αναδείχθηκε πρωτεύουσα του θέματος Νικοπόλεως και Μητρόπολη στό διάστημα 896-900 μ. Χ. Ο Μητροπολίτης της έφερε τον τίτλο του Υπερτίμου καί Εξάρχου Αιτωλίας. Μετά την άλωση της Κωνσταντινουπόλεως από τους Φράγκους το 1204 και την ίδρυση του Δεσποτάτου της Ηπείρου η Ναύπακτος, ως έδρα του Μητροπολίτη Ιωάννη Αποκαύκου, ο οποίος λόγω πρεσβείων ήταν ο Προκαθήμενος της Εκκλησίας του Δυτικού Βυζαντινού Κράτους, βρισκόταν στο κέντρο των πολιτικοεκκλησιαστικών διεργασιών της εποχής εκείνης.\nΣχετικά με την περίοδο κατά την οποία η Μητρόπολη φέρει τόν τίτλο Ναυπάκτου καί Άρτης πρέπει να σημειώσουμε ότι λόγω της αδυναμίας του Μητροπολίτη Ναυπάκτου να εδρεύει σε αυτήν, η έδρα μεταφέρθηκε προσωρινά στην έδρα της Επισκοπής Άρτης το 1367. Τούτο είχε σα συνέπεια η Μητρόπολη να απορροφήσει την Επισκοπή, όσο τουλάχιστον ο Μητροπολίτης είχε ως έδρα την Άρτα, γιατί σύμφωνα με τους ιερούς Κανόνας δεν είναι δυνατόν δύο Επίσκοποι κυρίαρχοι να έχουν την αυτή έδρα. Η προσάρτηση του τίτλου «Άρτης» έγινε μερικές εκατονταετίες αργότερα, για να αποδώσει τη νέα πραγματικότητα. Με τον τίτλο «Ναυπάκτου και Άρτης» είναι γνωστός στα 1507 ο Ευθύμιος. Προ αυτού γνωστός στις 21-8-1480 είναι ο Γεράσιμος Χοϊδάς ο Καλλιδόντης που έφερε τόν τίτλο Ναυπάκτου και Νικοπόλεως, αλλά πολύ πιθανόν η ονομασία να είναι απλώς μια λόγια απήχηση της παλαιάς Μητροπόλεως Νικοπόλεως και όχι πραγματικό γεγονός. Φαίνεται ότι η Άρτα ήταν η συνήθης έδρα του Ναυπάκτου και Άρτης, χωρίς να αποκλείεται κατά διαστήματα, ιδιαίτερα κατά την Βενετοκρατία, να διέμενε ο Μητροπολίτης στην Ναύπακτο. Ενδεικτικά είναι όσα άναφέρει ο Ναυπάκτου και Άρτης Μελέτιος στην Γεωγραφία του: «Είτα Ναύπακτος, πόλις παραθαλασσία καί οχυρά, Μητρόπολις πάσης της Λοκρίδος και Αιτωλίας, Θρόνον Μητροπολίτου έχουσα...», χωρίς να αναφερει κάτι ανάλογο και στην περιγραφή του για τήν Άρτα.\nΣτο διάστημα 1808-1813 η Μητρόπολη Ναυπάκτου και Άρτης υπό την πίεση του Αλή Πασά συνενώνεται με την Μητρόπολη Ιωαννίνων.\nΗ Επανάσταση του 21 δημιούργησε νέες συνθήκες. Μετά τήν Επανάσταση, η Γερουσία Δυτικής Ελλάδος εκάλεσε στά 1822 τον πρώην Μητροπολίτη Ναυπάκτου και Άρτης να ποιμαίνει τους επαναστατημένους τόπους της δικαιοδοσίας της με τον τίτλο «Πορφύριος θείω ελέει αρχιεπίσκοπος της ελευθέρας Δυτικής Ελλάδος». Ο Πορφύριος υπέγραφε όχι με τον ανωτέρω αντικανονικό τίτλο, αλλά ως Ναυπάκτου και Άρτης η περιληπτικά με έναν εκ των δύο και από το 1830 - 1833 ως «Ναυπάκτου» ή ως «Ναυπάκτου και Μεσολογγίου». Μάλιστα σε επιστολή του στα 1830 αναφέρει ότι, επειδή τον ονόμαζε ο καθένας όπως ήθελε, και αυτός ως «πολλεπώνυμος» υπόγραφε απλά ως Μητροπολίτης Πορφύριος.\nΜετά την απελευθέρωση έχουμε τις εξης εκκλησιαστικές μεταβολές:\nΣτα 1833 ιδρύεται η Επισκοπή Ακαρνανίας που περιελάμβανε τον νομό Αιτωλοακαρνανίας με έδρα το Μεσολλόγι. Πρώτος Επίσκοπος Ακαρνανίας ο πρώην Ναυπάκτου και Άρτης Πορφύριος. Στα 1842 στην Επισκοπή αυτή συνενώθηκε η Επισκοπή Καλλιδρόμης της Επαρχίας Ευρυτανίας και συγκροτήθηκε η Αρχιεπισκοπή Ακαρνανίας και Αιτωλίας.\nΣτα 1852 αποσπώνται από την Αρχιεπισκοπή Ακαρνοαιτωλίας οι επαρχίες Ναυπακτίας και Ευρυτανίας και αποτελούν τήν ομώνυμη Επισκοπή.\nΣτα 1899 η Αρχιεπισκοπή Αιτωλίας και Ακαρνανίας, αφού προσαρτήθηκε σε αυτήν η Επαρχία Ναυπακτίας, υποβιβάσθηκε σε Επισκοπή Ακαρνανίας και Ναυπακτίας.\nΣτα 1909 η Επαρχία Ναυπακτίας της Επισκοπής Ακαρνανίας και Ναυπακτίας και η Επισκοπή Ευρυτανίας ενώνονται μέ ονομασία Επισκοπή Ναυπακτίας και Ευρυτανίας.\nΣτα 1923 οι Επισκοπές ονομάζονται Μητροπόλεις και η Επισκοπή Ναυπάκτου και Ευρυτανίας λαμβάνει την Επωνυμία Μητρόπολις Ναυπακτίας και Ευρυτανίας.\nΗ Μητρόπολη Ναυπακτίας και Ευρυτανίας καταργήθηκε στα 1932, με σκοπό να μετατεθεί ο Μητροπολίτης Αμβρόσιος Νικολαΐδης, παρά τις αντιδράσεις των κατοίκων. Στην αρχή η Ιεραρχία πρότεινε την εκκλησιαστική ένταξη της Επαρχίας Ναυπακτίας στην Μητρόπολη Φωκίδος. Λόγω όμως των πολλών αντιδράσεων η απόφαση αυτή ουδέποτε εφαρμόσθηκε, για να ενταχθή τελικά η Ναυπακτία στη Μητρόπολη Αιτωλοακαρνανίας. Υπό την πίεση του Κορινθίας και μετέπειτα Αρχιεπισκόπου Δαμασκηνού Παπανδρέου και των διαμαρτυριών των δύο Επαρχιών επανασυνίσταται η Μητρόπολη με απόφαση της Ιεραρχίας με τα ίδια όρια. Τοποτηρητής διορίζεται στα 1935 και στα 1936 εκλέγεται Μητροπολίτης ο Γερμανός Γκούμας.\nΣτα 1978 η Μητρόπολη χωρίσθηκε σε δύο: την Μητρόπολη Ναυπάκτου και Αγίου Βλασίου και την Μητρόπολη Καρπενησίου. Οι νέες Μητροπόλεις, κατά το αρχαίο έθος, έλαβαν το όνομα της έδρας και όχι της επαρχίας ή του νομού.\nΚαθώς φάνηκε από τήν σύντομη ιστορική ανασκόπηση, η Μητρόπολη Ναυπάκτου γνώρισε διάφορες μεταπτώσεις στην διοικητική της θέση. Από Αρχιεπισκοπή με 12 Επισκοπές έφθασε στο σημείο της πλήρους αφομοίωσής της (ένωση με την Μητρόπολη Ιωαννίνων επί Αλή Πασά και προσωρινή κατάργησή της επί Αμβροσίου Νικολαΐδη).\nΗμέρες δόξης γνώρισε στις αρχές του 10ου αιώνα, όταν βρισκόταν στην 35η θέση στον κατάλογο των Μητροπόλεων του Οικουμενικού Πατριαρχείου και είχε υπό την δικαιοδοσία της 8 Επισκοπές: Βουνδίτζης (Βόνιτσας), Αετού, Αχελώου, Ρογών, Ιωαννίνων, Φωτικής ή Βελάς, Ανδριανουπόλεως ή Δρυϊνουπόλεως, Βουθρωτού. Μάλιστα στις αρχές του 14ου προστίθενται στην δικαιοδοσία της ακόμη τέσσερις Επισκοπές: Χιμάρας, Άρτας, Αδραγαμέστου καί Κοζύλης.\nΕΠΙΣΚΟΠΟΙ - ΜΗΤΡΟΠΟΛΙΤΕΣ\nΤόν θρόνο της Ναυπάκτου εκλέϊσαν μεγάλες προσωπικότητες, όπως ο πρώτος γνωστός Επίσκοπός της Μαρτύριος, ο Καλλικράτης και ο Ειρηναίος που έλαβαν μέρος στήν Γ' και Δ' Οικουμενική Σύνοδο αντίστοιχα, ο Ιωάννης Απόκαυκος, ο Δαμασκηνός Στουδίτης κ.ά.\nΣυνοπτικός Κατάλογος Αρχιερέων Ναυπάκτου\n1. Μαρτύριος (343)\n2. Καλλικράτης (431)\n3. Ειρηναίος (451)\n4. Αντώνιος (879/80)\nβ. Μητρόπολις Ναυπάκτου\n1. Ανώνυμος (1026)\n2. Ευστράτιος (πιθανόν στο α' μισό του 11ου αι.)\n3. Χρυσοβέργης (πιθανόν τέλη 11αι. με αρχές 12 αι.)\n4. Βασίλειος (1156)\n5. Λέων (1172)\n6. Κωνσταντίνος Μανασσής (1175;-1199;)\n7. Ανδρέας Τζίρος (1187;-1199)\n8. Ιωάννης Απόκαυκος (1199-1232;)\n9. Νικήτας Χωνιάτης (1233-;)\n10. Ιωάννης Ξηρός (1252;-1272;)\n11. Ανώνυμος από Κεφαλληνίας (1362)\n12. Σεβαστιανός Ιωαννίνων (1365-1367)\n13. Ματθαίος από Λευκάδος (1367)\n14. Νικήτας (1377)\n15. Ματθαίος Ιωαννίνων (1382-1386)\n16. Γαβριήλ Ιωαννίνων (1386)\n17. Μαρτύριος (+1437)\n18. Θεοδόσιος (1451)\n19. Ματθαίος (1467)\n20. Νεόφυτος (1476)\n21. Δωρόθεος (1477)\n22. Γεράσιμος (1480)\nγ. Μητρόπολις Ναυπάκτου και Άρτης\n1. Ευθύμιος (1507)\n2. Ιάκωβος (1510,1512)\n3. Ακάκιος (1516,1520)\n4. Αθανάσιος (1535,1536,1544)\n5. Γρηγόριος Ξηροποταμινός (1544), Γρηγόριος (1550;)\n6. [Παρθένιος] (1546)\n7. Γαβριήλ (1561)\n8. Ιωακείμ (1565,1570)\n9. Δαμασκηνός ο Στουδίτης (1574)\n10. [Μητροφάνης] (1577;1579;)\n11. Παρθένιος (1580-81)\n12. Γαβριήλ ο Γκόρας (1581-1589)\n13. Μακάριος (1590)\n14. Γαβριήλ (1601-1632)\n15. [Παρθένιος] (1632)\n16. [Ζαχαρίας Γερμανός] (1632)\n17. Λαυρέντιος (1633-1637)\n18. Ακάκιος το α' (1637-1640)\n19. Θεοδόσιος Κορυδαλλέυς (1640-1641)\n20. Ακάκιος το β' (1641-1643)\n21. Γαλακτίων (1643-1647)\n22. Γαβριήλ ο Βλάσιος (1647-1660)\n23. Βαρθολομαίος (1660-1692)\n24. Μελέτιος Μήτρου (1692-1697)\n25. Μακάριος (1697)\n26. Γρηγόριος (1697-1703)\n27. Νεόφυτος Μαυρομμάτης (1703-1722)\n28. Ιωαννίκιος (1722-1727)\n29. Παρθένιος (1727-1756)\n30. Παΐσιος (1756-1769)\n31. Ιάκωβος (1769-1779)\n32. Μακάριος (1779-1794)\n33. Ιγνάτιος ο Λέσβιος (1794-1805)\n34. Πορφύριος ο Βιθυνός το α' (1806-1808)\n35. Ιερόθεος Τρεμούλας Ιωαννίνων (1808-1810)\n36. Γαβριήλ ο Γάγκας Ιωαννίνων (1810-1813)\n37. Πορφύριος το β' (1813-1820)\n38. Άνθιμος (1820-1822)\n39. Πορφύριος το γ' (1822-1830)\n40. Πορφύριος Ναυπάκτου και Μεσολογγίου το δ' (1830-1833)\nδ. Επισκοπή Ακαρνανίας (Αρχιεπισκοπή Αιτωλίας και Ακαρνανίας)\n1. Πορφύριος το ε' (1833-1838)\n2. Ιερόθεος (1841-1852)\nε. Επισκοπή Ναυπακτίας και Ευρυτανίας\n1. Άνθιμος Ολύμπιος (1852-1881)\n2. Δαυίδ Τολμίδης (1884-1896)\nστ. Επισκοπή Ακαρνανίας και Ναυπακτίας\n1. Παρθένιος Ακύλας (1899-1909)\nζ. Επισκοπή Ναυπακτίας και Ευρυτανίας\n1. Σεραφείμ Δομβοΐτης (1910-1914)\n2. Αμβρόσιος Νικολαΐδης το α' (1914-1923)\nη. Μητρόπολις Ναυπακτίας και Ευρυτανίας\n1. Αμβρόσιος Νικολαΐδης το β' (1923-1932)\nθ. Μητρόπολις Αιτωλοακαρνανίας (συγνώνευση Ναυπακτίας)\n1. Κωνσταντίνος Κωνσταντινίδης (1932-1934)\n2. Ιερόθεος Παρασκευόπουλος (1934-1935)\nι. Μητρόπολις Ναυπακτίας και Ευρυτανίας\n1. Γερμανός Γκούμας (1936-1945)\n2. Χριστοφόρος Αλεξανδρόπουλος (1945-1958)\n3. Δαμασκηνός Κοτζιάς το α' (1958-1978)\nια. Μητρόπολις Ναυπάκτου και Αγίου Βλασίου\n1. Δαμασκηνός Κοτζιάς το β' (1978-1984)\n2. Αλέξανδρος Παπαδόπουλος (1984-1995)\n3. Νικόδημος Ζαλούμης (Ιαν.1995-Μάιος 1995)\n4. Ιερόθεος Βλάχος (1995-)\n* Για τα ιστορικά στοιχεία βλ.\nΧαραλάμπους Δ. Χαραλαμποπούλου:\n«Συνοπτικό Διάγραμμα για τη Συγγραφή της Εκκλησιαστικής Ιστορίας της Ναυπάκτου»,\nεκδ. Εταιρεία Ναυπακτιακών Μελετών, Αθήνα 2000\nΗ ΜΗΤΡΟΠΟΛΗ ΝΑΥΠΑΚΤΟΥ ΚΑΙ ΑΓΙΟΥ ΒΛΑΣΙΟΥ ΣΗΜΕΡΑ\nΗ Μητρόπολη Ναυπάκτου και Αγίου Βλασίου είναι μία από τις ογδόντα (80) Μητροπόλεις της Εκκλησίας της Ελλάδος.\nΠεριλαμβάνει τήν πόλη Ναυπάκτου, την Επαρχία Ναυπακτίας και την περιοχή Αγίου Βλασίου (Δήμος Παρακαμπυλίων) της περιοχής Τριχωνίδος. Η περιοχή του Αγίου Βλασίου δεν είναι ενωμένη γεωγραφικά με την Επαρχία Ναυπάκτου, αλλά παραμένει στην δικαιοδοσία του Μητροπολίτη Ναυπάκτου από την εποχή που η Ναυπακτία και η Ευρυτανία αποτελούσαν ενιαία Μητρόπολη.\nΗ Μητρόπολη Ναυπάκτου και Αγίου Βλασίου αριθμεί 22.000 περίπου Χριστιανούς και περιλαμβάνει κατά το πλείστον ορεινές Ενορίες, οι οποίες τον χειμώνα είναι σχεδόν ακατοίκητες, ενώ το καλοκαίρι σφύζουν από ζωή, αφού πολλοί απόδημοι παραθερίζουν στην πατρίδα τους, με αποτέλεσμα το καλοκαίρι οι ποιμαντικές ανάγκες να αυξάνονται κατακόρυφα.\nΈδρα: Ναύπακτος, Διεύθυνσις: Γεωργ. Αθάνα 1, Τ.Κ. 303 00\nΤηλέφωνα: Μητροπολίτου: (26340) 22.980,\nΓενικού Αρχιερατικού Επιτρόπου - Γραφείων: (26340) 27.207 Fax 27.665, Αρχιερ. Επιτρόπου Αγίου Βλασίου 26410 62691\nΓενικός Αρχιερατικός Επιτρόπος: Πρωτοπρ. Αθαν. Λαουρδέκης.\nΑρχιερατικός Επιτρόπος Αγ. Βλασίου: Πρωτοπρ. Βασίλειος Καρατζίνης.\nΣυμβούλια: 1) Μητροπολιτικόν Συμβούλιον, 2) Επισκοπικόν Δικαστήριον.\nΓραμματεία: Πρωτοπρ. Γεώργιος Παπαβαρνάβας, Λογιστήριον-Τ.Π.Ο.Ε.Κ.Ε.: Πρωτοπρ.Θεμιστοκλής Τσιτσιρίκης, Γραφείς: κ. Γεώργιος Λαουρδέκης, Πρωτοπρεσβύτερος Παναγιώτης Χαντζῆς, πρεσβύτερος Ξενοφῶν Τριβῆλος.\nΜητροπολιτικός Ναός: Αγίου Δημητρίου Ναυπάκτου\nΕνοριακοί Ναοί 92, Παρεκκλήσια και Εξωκκλήσια 200, Μοναστηριακοί Ναοί 4,\nΙερές Μονές: 1) Κοιμήσεως Θεοτόκου Αμπελακιωτίσσης, 2) Αγίου Ιωάννου Προδρόμου Βομβοκούς, 3) Μεταμορφώσεως Σωτήρος Σκάλας, 4) Ι. Ησυχαστήριο Παναγίας Γοργοεπηκόου Ναυπάκτου.\nΚατασκηνώσεις: Η Ιερά Μητρόπολη λειτουργεί κατασκηνώσεις αρρένων και θηλέων στον Άγιο Παντελεήμονα Αντιρρίου.\nΤοπικές εορτές: Αγίου Δημητρίου (26 Οκτωβρίου, Ναύπακτος), Αγίου Πολυκάρπου (Κυριακή Αγίων Πάντων, Ναύπακτος), Αγίας Παρασκεύης (26 Ιουλίου, Ναύπακτος), Αγίου Βλασίου (11 Φεβρουαρίου και 17 Αυγούστου, Άγιος Βλάσιος).\nΙερά λείψανα: Το δεξί χέρι του αγίου ενδόξου ιερομάρτυρος Πολυκάρπου, Επισκόπου Σμύρνης, στην Ιερά Μονή Αμπελακιώτισσας\nΗ πρόνοια της Μητροπόλεως για τους εμπερίστατους αδελφούς μας πραγματοποιείται δια του Γενικού Φιλοπτώχου Ταμείου και των Ενοριακών Συνδέσμων Αγάπης.\nΣχολή Βυζαντινής Μουσικής:\nΣτην σχολή, η οποία τελεί υπό την αιγίδα της Μητροπόλεως, φοιτούν νέοι και νέοι της περιοχής μας. Παράλληλα με την σχολή βυζαντινής μουσικής λειτουργεί και τμήμα χορωδίας εκκλησιαστικών ύμνων και δημοτικών τραγουδιών.\nΕφημερίδα Ιεράς Μητροπόλεως:\nΗ Ιερά Μητρόπολη εκδίδει την μηνιαία εφημερίδα «Εκκλησιαστική Παρέμβαση». Η «Ε.Π.» περιέχει άρθρα και σχόλια θεολογικού - ποιιμαντικού περιεχομένου και ειδησεογραφία από τις δραστηριότητες της τοπικής Εκκλησίας. Έχει σκοπό να παρεμβαίνη θετικά στα προβλήματα της τοπικής κοινωνίας αλλά και στα μεγάλα θέματα που απασχολούν την Εκκλησία και το Έθνος.


Αυτός είναι μια σκάλα πιο ψηλά! - Fosonline\nΑυτός είναι μια σκάλα πιο ψηλά!\nΚυριακή, 09 Σεπτεμβρίου 2018 13:58\nΘαυμάσιοι παίκτες ο Μάνταλος και ο Πέλκας, αλλά ο Κώστας Φορτούνης ξεχωρίζει φέτος απ' όλους τους Έλληνες μεσοεπιθετικούς.\nΔεν χρειαζόταν το χτεσινό ματς της Εθνικής στην Εσθονία για να διαπιστώσουμε ότι ο Σωκράτης Παπασταθόπουλος και ο Κώστας Μανωλάς είναι αμυντικοί τοπ επιπέδου και γι΄αυτό άλλωστε παίζουν εδώ και χρόνια στα κορυφαία πρωταθλήματα της Ευρώπης με πολύ υψηλά συμβόλαια. Ούτε ότι ο Κώστας Μήτρογλου που ήταν άτυχος με τον τραυματισμό του παραμένει ένας στράικερ διεθνούς κλάσης, γι΄αυτό άλλωστε και εκείνος κάνει μια πολύ σπουδαία διεθνή καριέρα τα τελευταία χρόνια, με πανάκριβες μεταγραφές.\nΑυτό που επιβεβαιώσαμε σε ό,τι αφορά τους τρεις πιο ποιοτικούς Έλληνες παίκτες που συνεχίζουν στη Σούπερ Λίγκα, είναι ότι οι έξοχοι πλέι μέικερ Πέτρος Μάνταλος και Δημήτρης Πέλκας βρίσκονται λίγο πιο κάτω από τον κορυφαίο μπαλαντέρ των ελληνικών γηπέδων, τον Κώστα Φορτούνη. Αυτό δείχνει η εκκίνησή τους στη φετινή σεζόν κι αυτό φάνηκε ξεκάθαρα στο Ταλίν, σε ένα ματς που ο Σκίμπε αποφάσισε να τους χρησιμοποιήσει όλους μαζί πίσω από τον Μήτρογλου, θέλοντας να έχει όσο το δυνατόν μεγαλύτερη ποιότητα από τη μέση και μπροστά. Το πείραμα πέτυχε στο πρώτο ημίωρο, έστω κι αν στη συνέχεια τα πράγματα δεν κύλησαν όπως τα είχε σχεδιάσει ο Γερμανός τεχνικός, με κέρδος τελικά μόνο το αποτέλεσμα αυτής της πρεμιέρας στο Nations League.\nΟ 27χρονος Πέτρος Μάνταλος έχει επιστρέψει δυναμικά καθώς είχε χάσει πολύ έδαφος με τον σοβαρό τραυματισμό του που του στέρησε πολλούς μήνες ρυθμού, ενώ ο 25χρονος Δημήτρης Πέλκας είναι πιο μικρός από τους τρεις και έχει διαρκώς άνοδο στην απόδοσή του με τον ΠΑΟΚ, με συνέπεια να είναι πια πρωταγωνιστής της ομάδας της Θεσσαλονίκης, όμως ο Κώστας Φορτούνης είναι - και με «γυμνό» μάτι -πιο πάνω από τους αστέρες των ανταγωνιστικών του Ολυμπιακού ομάδων.\nΕιδικά ο τρόπος που αγωνίζεται φέτος αγγίζει την τελειότητα, διότι στην παρουσία του στα γήπεδα υπάρχει πέραν του ταλέντου του, διάρκεια, αμυντική συνεισφορά και μεγάλη ωριμότητα. Όλες οι φετινές εμφανίσεις του με τον Ολυμπιακό, σε Ελλάδα και Ευρώπη, ήταν απολαυστικές. Στο χτεσινό παιχνίδι της Εθνικής ήταν αυτός που έβαλε το υπέροχο γκολ της νίκης, είχε δοκάρι με την εκτέλεση του φάουλ που δεν πρόλαβε να αξιοποιήσει ο Μανωλάς, είχε άλλο ένα φάουλ που έδιωξε δύσκολα ο Εσθονός γκολκίπερ, είχε την καταπληκτική κίνηση στο τέλος να βγει στο χώρο και να πάρει τη φανταστική πάσα του Μάνταλου, αλλά νικήθηκε στο τετ-α-τετ από τον γκολκίπερ που είχε μαζί του και την τύχη, ενώ απείλησε άλλες δύο φορές με ατομικές κινήσεις και σουτ που δεν βρήκαν στόχο. Η απόλυτη κυριαρχία σε ένα παιχνίδι, δηλαδή, από έναν παίκτη ηγέτη με όλη τη σημασίας της λέξης. Και μην ξεχνάμε ότι σε αρκετές περιπτώσεις επέστρεφε για να εμποδίσει επιθέσεις των γηπεδούχων, παρότι είχε φάει εκείνη την κλοτσιά στον αστράγαλο που έκανε τους ανθρώπους της Εθνικής και του Ολυμπιακού να λαχταρήσουν μέχρι να επιστρέψει χωρίς πρόβλημα στη δράση.\nΔεν μπορούμε να ξέρουμε εάν θα γίνει ξανά τέτοια επιλογή από τον Σκίμπε ώστε να δούμε εκ νέου στο ίδιο σχήμα και τους τρεις χαρισματικούς Έλληνες άσους, αλλά στο δείγμα που πήραμε από την Εσθονία η διαφορά ήταν φανερή και το συμπέρασμα ξεκάθαρο. Εάν ο Φορτούνης συνεχίσει σε αυτό το ρυθμό, τότε ο Ολυμπιακός έχει στο δυναμικό του ένα «όπλο» που μπορεί να κάνει μεγάλη διαφορά στο νέο πρωτάθλημα. Καθοριστική διαφορά και για την έκβασή του...


Χανιά: Καταγγέλλουν απολύσεις και αυθαιρεσίες σε εργαζομένους στον Τουρισμό | Η Εφημερίδα των Συντακτών\nΣύμφωνα με την καταγγελία, έχουν σημειωθεί αυθαίρετες απολύσεις εργαζομένων με δικαιολογία πτώσης της δουλειάς, ή επειδή προσπάθησαν να διεκδικήσουν τα εργασιακά τους δικαιώματα.\nΠαράλληλα, οι εργοδότες προχωρούν σε «μαγειρέματα» των υπερωριών και των πληρωμών, απειλώντας, ελλείψει Συλλογικής Σύμβασης, τους εργαζομένους ακόμα και να υπογράφουν συμβάσεις ημιαπασχόλησης, ενώ εργάζονται κάθε μέρα πάνω από 10 ώρες την ημέρα.\nΕπίσης, καταγράφονται περιπτώσεις με κρατήσεις μέρους ή του συνόλου των φιλοδωρημάτων των σερβιτόρων ενώ πολλές φορές εργαζόμενοι να κρύβονται μέχρι να φύγει πιθανός έλεγχος καθώς σχεδόν ποτέ το πραγματικό ωράριο δε συμπίπτει με το ωράριο που είναι δηλωμένος ο εργαζόμενος στον ΕΡΓΑΝΗ.\nΟργανωνόμαστε στο σωματείο μας! Διεκδικούμε την ισχύ της ΣΣΕ! Ενημερωνόμαστε Από το σωματείο μας για τα δικαιώματα μας! Καταγγέλλουμε κάθε εργοδοτική αυθαιρεσία!\nΟι εργαζόμενοι δικαιούνται: Δώρο Πάσχα ,Χριστουγέννων, Επίδομα άδειας, πληρωμένη άδεια, 25% βραδινό ωρομίσθιο μετά τις 22:00. 75% Κυριακές και αργίες, 50% υπερωρία! Δεν χαρίζουμε τα δικαιώματα μας στην εργοδοσία!


Δημοσιεύθηκε: Πεμ Νοέ 16, 2017 15:55 pm\nΈχει επεξεργασθεί από τον/την BAGGIO στις Πεμ Νοέ 16, 2017 16:00 pm, 1 φορά\nΔημοσιεύθηκε: Πεμ Νοέ 16, 2017 15:56 pm\nΔημοσιεύθηκε: Πεμ Νοέ 16, 2017 15:58 pm\nΈπεσε στην παγίδα που του έστησε η διαβολική διοίκηση.\nΓερός και δυνατός, να χαρεί τίτλους με την ΑΕΚαρα.\nΟι ακόλουθοι χρήστες σας ευχαριστούν για αυτή τη δημοσίευση : zwitek, Antonis\nΔημοσιεύθηκε: Πεμ Νοέ 16, 2017 16:00 pm\nΣας γλενταει ο εφοπλιστης-Οπαπατζης-πετρελαιας.Μπραβο τιγρη που κρατησες την αρχηγαρα μας\nΔημοσιεύθηκε: Πεμ Νοέ 16, 2017 16:12 pm\nΔημοσιεύθηκε: Πεμ Νοέ 16, 2017 16:15 pm\nντροπη, λαϊκισμος, λευτερια στον μανταλο\nπετρο κουραγιο, ειμαστε μαζι σου\nσουηδε γιωτη τσαλουχιδη μην την πατησεις κι εσυ\nΔημοσιεύθηκε: Πεμ Νοέ 16, 2017 16:39 pm\nΜόνο πενταετές? Αίσχος!\nΕύχομαι να ακολουθήσουν κι άλλα τέτοια ευχάριστα νέα τις επόμενες μέρες. Η ΑΕΚ έχει ανάγκη σημαίες που θα ταυτιστούν μαζί της και θα πλουτίσουν την τροπαιοθηκη μας.\nΣυγχαρητήρια στη διοίκηση που επιβράβευσε τον καλύτερο και πιο σημαντικό ποδοσφαιριστή της ομάδας για την έως τώρα προσφορά του και τον κρατησε μαζί μας για τα σπουδαιότερα που έρχονται!\nΥΓ. Με γλεντησε ο Τίγρης\nΟι ακόλουθοι χρήστες σας ευχαριστούν για αυτή τη δημοσίευση : leftos21, mitsayev, IronMan, johnny21\nΔημοσιεύθηκε: Πεμ Νοέ 16, 2017 16:40 pm\nΠέτρο ψυχάρα για πάντα ΑΕΚάρα!\nΔημοσιεύθηκε: Πεμ Νοέ 16, 2017 16:42 pm\nΟ Πέτρος Μάνταλος πήρε το συμβόλαιο που ήθελε και το οποίο άξιζε. Με περισσότερα χρήματα και επιπλέον τρεις σεζόν από αυτή που ήδη «τρέχει» και την οποία θα πληρωθεί βάσει των αποδοχών που προβλέπονται από την προηγούμενη συμφωνία (ήτοι 300.000 ευρώ).\nΩστόσο από το καλοκαίρι του 2019 έως και εκείνο του 2022, οι πάγιες αποδοχές του 26χρονου αρχηγού της ΑΕΚ θα εκτοξευτούν (κλιμακωτά από 450 έως 500.000) ενώ με την επίτευξη μπόνους στόχων θα φτάνουν ή και θα ξεπερνούν τις 600.000 ευρώ. Συνολικά ο Μάνταλος θα είναι σε θέση από σήμερα έως και το 2022 να εισπράξει συνολικά ένα ποσό γύρω στα 2 εκατ. ευρώ.\nΣαφώς και θα πρόκειται πλέον για τον (μακράν) πιο ακριβοπληρωμένο Ελληνα παίκτη στο κιτρινόμαυρο ρόστερ, ενώ μεγαλύτερα συμβόλαια από εκείνον στην ομάδα θα έχουν μόνο οι Αραούχο και Λιβάγια, για τους οποίους όμως δεν γνωρίζουμε αν θα παραμείνουν στην ΑΕΚ και μετά το ερχόμενο καλοκαίρι.\nΑντιλαμβάνεται κανείς επίσης ότι με την ισχύουσα συμφωνία, εφόσον ο Μάνταλος θα παραμείνει στην ομάδα σε όλο το διάστημα που προβλέπει αυτή, θα είναι πλέον 31 ετών. Αν δεν έχει προκύψει κάτι ενδιάμεσα (δύσκολο να έρθει πλέον πρόταση σύντομα, λόγω του δεύτερου τραυματισμού του), θα είναι σε μια ηλικία για ένα ακόμα συμβόλαιο που ενδεχομένως να τον «δέσει» με την ομάδα έως το τέλος της καριέρας του.\nΔημοσιεύθηκε: Πεμ Νοέ 16, 2017 16:44 pm\nΔημοσιεύθηκε: Πεμ Νοέ 16, 2017 17:10 pm\nΣυγχαρητήρια για τον αρχηγό.\nΑν αληθεύουν τα ποσά και με τη δυναμικότητα της ομάδας για τα επόμενα χρόνια, πρόκειται για καταπληκτικό ντιλ της διοίκησης.\nΑν υπάρχει ρήτρα μόνο δεν ειπώθηκε\nΔημοσιεύθηκε: Πεμ Νοέ 16, 2017 17:13 pm\nΝΤΡΕΦΤΕΙΤΕ ΟΛΟΙ. & -\nΔημοσιεύθηκε: Πεμ Νοέ 16, 2017 17:22 pm\nνα και ένα καλό νέο ....\nΔημοσιεύθηκε: Πεμ Νοέ 16, 2017 17:53 pm\nMandalos arxhgos oleee\nΔημοσιεύθηκε: Πεμ Νοέ 16, 2017 17:54 pm\nΔιαβασα μια συνεντευξη του Σιμοες σημερα και ειμαι σιγουρος οτι θα ειναι ο επομενος..\nΔημοσιεύθηκε: Πεμ Νοέ 16, 2017 18:13 pm\nΑυτο εβλεπα κι εγω και αναρωτιεμαι τι τους κανει αυτη η ομαδα και την ερωτευονται ολοι.Μπειτε στη σειρα λιγουρια για ενα φιλι με την καψουρα μας....\nΥγ.Σιμοες μετα τον Μανταλο και αρχηγος.\nΔημοσιεύθηκε: Πεμ Νοέ 16, 2017 18:18 pm\nΟσο αντιεμπορικός είναι ο Μάνταλος (τι μούτρα είναι αυτά ρε παλίκαρε) άλλο τόσο κεφάλαιο είναι για την ομάδα.\nΔημοσιεύθηκε: Πεμ Νοέ 16, 2017 18:20 pm\nBRAVO!!! GIA PANTA MAZI MAS PETRAN! EPOMENOS TWRA O ANESTHS (KAI TO TROLLING EXEI TA ORIA TOU)\nΔημοσιεύθηκε: Πεμ Νοέ 16, 2017 18:23 pm\nΑπρέπεια μεγέθους ΑΕΚ...\nΔημοσιεύθηκε: Πεμ Νοέ 16, 2017 18:44 pm\nπολυ καλα νεα, αντε και στον Σιμοες!\nΜπράβο στην Π.Α.Ε. Α.Ε.Κ.!\nΔημοσιεύθηκε: Πεμ Νοέ 16, 2017 19:44 pm\nΜια χαρά μούτρα έχει το παιδί. Εγώ, όταν τον βλέπω (να κεντάει στο χορτάρι) κ...ώνω\nΜεγάλη κίνηση για την ΑΕΚ, μπράβο στο παιδί. Όπως ειπώθηκε, χρειαζόμαστε τέτοιες προσωπικότητες να δένονται για πολλά χρόνια με την ομάδα. Και ο Πέτρος είναι ο ηγέτης της.\nΥ.Γ Αν υποθέσουμε ότι ισχύει το story πως οι δυο πλευρές είχαν ψιλοδιαφορές πριν τον τραυματισμό και ο Μελ είπε μετά, "Καλύψτε τη διαφορά υπέρ του παίκτη" ... μόνο σε μένα φαίνονται λίγα τα, περίπου, 500 το χρόνο, όπως γράφει ο Αρναούτογλου ; (Γκρινιάρης point)\nΔημοσιεύθηκε: Πεμ Νοέ 16, 2017 19:46 pm\nΈπρεπε να μεινει ο αρχηγος και έμεινε.\nΓια εμένα όμως ήταν το πρώτο από τα πολλά που έχουν στο κεφάλι τους στην ΑΕΚ, δεδομένου ότι πλέον θα ανανεώσει κατ'εμε και ο Γιόχανσον με ένα ποσό και πάλι προσωπική μου άποψη κοντα στο μισο μυριο.\nΑπό εκεί και πέρα μένει ο Σιμόες (ο οποίος βέβαια έχει σε ισχύ συμβόλαιο που νομίζω συμφωνείτε ότι δεν ανταποκρίνεται στην αξία του) ο Λάζαρος και ο Ανέστης. Δεν ξέρω αν ξεχνώ κάποιον.\nΕν τελει πάμε για το upgrade του μπατζετ μας αλλά κάποιος πιστεύω ότι θα φαγωθεί. Είδωμεν...\nΔημοσιεύθηκε: Πεμ Νοέ 16, 2017 20:08 pm\nΜάνταλος τσεκ. Νεεεεξτ!\nΔημοσιεύθηκε: Πεμ Νοέ 16, 2017 20:17 pm\nMπραβο στον Πετρο μπραβο και στην διοικηση που κρατησε στην ομαδα τον φυσικο αρχηγο της κλεινοντας τα ματια σε 2 σοβαροτατους τραυματισμους σε 3 χρονια.\nΕλπιζω να ακολουθησει και ο Σιμοες.Ο Σουηδος ειναι μια ιδιαιτερη περιπτωση και δεν θελω να μεινει επειδη δεν εχει που αλλου να παει.Επισεις δεν μπορει ΠΟΤΕ να ζητα συμβολαιο πανω απο του Πετρου\nΔημοσιεύθηκε: Πεμ Νοέ 16, 2017 20:32 pm\nΈλεος. Τέτοια εκμετάλευση πάνω στο καταπονημένο σώμα του αρχηγού δε τη περίμενα. Ντρεφτείτε όλοι εκεί στη ΠΑΕ.\nΠετράν για πάντα στην ΑΕΚΑΡΑ.\nΔημοσιεύθηκε: Πεμ Νοέ 16, 2017 20:38 pm\nσιγα την ανανεωση\nΔημοσιεύθηκε: Πεμ Νοέ 16, 2017 21:14 pm\narxhgos ole ole bravo bravo etsii\nΔημοσιεύθηκε: Πεμ Νοέ 16, 2017 21:36 pm\nΜπράβο στην ΠΑΕ ΑΕΚ!\nΔιότι πολύ απλά δεν υπάρχει ομάδα με νοοτροπία νικητή δίχως ΗΓΕΤΗ στο χορτάρι.\nΔημοσιεύθηκε: Πεμ Νοέ 16, 2017 22:17 pm\nΜΠΡΑΒΟ και στους δυο, δλδ ΠΑΕ και Μανταλο!\nΜια σημαντική λεπτομέρεια είναι ότι σε αυτό το νέο συμβόλαιο του Μάνταλου δεν υπάρχει καμία ρήτρα αποδέσμευσης\nΔημοσιεύθηκε: Πεμ Νοέ 16, 2017 22:18 pm\nΕδώ τα λέει αλλιώς για το συμβόλαιο και τις απολαβές σε σχέση με το sport24. Αν ισχύει αυτό, βγάζω το καπέλο στον Μελ. Τεράστιος χειρισμός.\nΟ Σουηδος δεν μπορει ΠΟΤΕ να ζητα συμβολαιο πανω απο του Πετρου\nΔημοσιεύθηκε: Πεμ Νοέ 16, 2017 22:27 pm\nΠολύ καλά νέα !!! Μπράβο στην ομάδα και τον πετραν !!!\nΔημοσιεύθηκε: Πεμ Νοέ 16, 2017 22:36 pm\nΌπως και να τα λέει από εδώ και όπως και να τα λέει από εκεί (δε διάβασα κανένα από τα δύο), σημασία έχει το πως αισθάνεται ο Μάνταλος.\nΠαίχτη τραυματισμένο, με τόσο καλή διάθεση δύσκολα βλέπεις.\nΔημοσιεύθηκε: Πεμ Νοέ 16, 2017 23:25 pm\nΔημοσιεύθηκε: Πεμ Νοέ 16, 2017 23:57 pm\nΣυγχαρητήρια στον Μελ για την ανανέωση συμβολαίου στον Μάνταλο, γιατί κάθε μεγάλη ομάδα οφείλει να έχει σημεία αναφοράς στην 11άδα και να μην είναι κέντρο διερχομένων.\nΟι ακόλουθοι χρήστες σας ευχαριστούν για αυτή τη δημοσίευση : Misa\nΔημοσιεύθηκε: Παρ Νοέ 17, 2017 00:10 am\nΔημοσιεύθηκε: Παρ Νοέ 17, 2017 00:24 am\nΔεν χρειάζεται κανένα συγχαρητήριΟ στον Μελ. Η ομάδα έχει μια λειτουργία, όταν ανανεώνει κάποιος υπάρχουν δυο πλευρές που μπορεί άλλοτε να συμφωνήσουν και άλλοτε όχι.\nΔεν υπάρχει λόγος λοιπόν ούτε για αναθέματα, ούτε για συγχαρητήρια κατα τη γνώμη μου.\nΑυτό που εμάς μας φαίνεται κάποιες φορές ως "ορίστε αργήσαμε να τον ανανεώσουμε" λες και οι παίκτες είναι τίποτα κοροιδάκια είναι απατηλό. Ποτέ δεν μπορούμε να ξέρουμε τι συζητήσεις γίνονται.\nΜπράβο λοιπόν στον οργανισμό ΑΕΚ που στα εύκολα και στα δύσκολα και στα ΣΚΑΤΑ που έχει φάει ο ΑΕΚτζής κατα καιρούς, μένει όρθιος.\nΟι ακόλουθοι χρήστες σας ευχαριστούν για αυτή τη δημοσίευση : DownUnder, Antonis, Koukoglou


08:04 - 04 Νοε 2021 | Αυτοκίνητο\nΤο EV6 κέρδισε την κατηγορία «Premium» και κατέλαβε τη δεύτερη θέση στην κατηγορία «New Energies» για οχήματα που τροφοδοτούνται αποκλειστικά από μπαταρίες ή υδρογόνο.\nΤο ολοκαίνουργιο ηλεκτρικό crossover Kia EV6 ψηφίστηκε ως «Γερμανικό Αυτοκίνητο της Χρονιάς 2022» στην κατηγορία «Premium» του θεσμού ‘’German Car of the Year’’ awards (GCOTY). Η σημαντική αυτή διάκριση έρχεται σε μια χρονική στιγμή που το καινοτόμο crossover συνεχίζει να κάνει το πολυαναμενόμενο ντεμπούτο του σε όλη την Ευρώπη.\nΟ Jason Jeong, Πρόεδρος της Kia Europe, σχολίασε: «Είναι φανταστικό να βλέπεις το EV6 να κερδίζει το βραβείο «2022 German Premium Car of the Year». Ενώ οι πρώτες παραδόσεις του καινοτόμου ηλεκτρικού μας crossover μόλις ξεκίνησαν, αυτή η διάκριση αποτελεί ξεκάθαρη αναγνώριση ότι το EV6 θέτει ήδη νέα standards στην αυτονομία, τις επιδόσεις, τον εσωτερικό χώρο και την τεχνολογία."\nΓερμανικό Premium Αυτοκίνητο της Χρονιάς


Ημερήσιες προβλέψεις για όλα τα ζώδια 12/02 - Peoplegreece.com\n1 από 12Κριός: Η Σελήνη έχει περάσει στον Ζυγό και αυτό που κυρίως ενδιαφέρει είναι να ασχοληθείς με τις συνεργασίες και την προσωπική σου ζωή καθώς δεν αποκλείεται να υπάρχουν ζητήματα που θέλεις να διευθετήσεις και να ξεπεράσεις. Είναι σημαντικό για εσένα να υπάρξει ηρεμία και ισορροπία στις κομβικές σχέσεις της ζωής σου καθώς είναι αυτό που μπορεί να σου δημιουργήσει έντονη ανασφάλεια. Η αντίθεσή της με την Αφροδίτη στον Κριό δεν αποκλείεται να σε οδηγήσει σε συναισθηματικές υπερβολές αλλά και υπέρμετρη αισιοδοξία σε οικονομικά θέματα που μπορεί να σου στοιχίσουν τόσο στην ψυχολογία όσο και στο εισόδημά σου. Σήμερα το να βρεις τη χρυσή τομή με το ταίρι σου θα είναι ιδανικό γιατί αυτό θα σε βοηθήσει να αποφύγεις το έλλειμμα μέτρου που σε χαρακτηρίζει. Αν είσαι ελεύθερος/η νέα γνωριμία μπορεί να υπάρξει που θα είναι καταλυτική για εσένα, φρόντισε μην εγκλωβιστείς στις προσωπικές σου ανάγκες δημιουργώντας νευρικότητα.\n2 από 12Ταύρος: Η Σελήνη έχει περάσει στον Ζυγό και σου δίνεται η ευκαιρία να στραφείς στην καθημερινότητα και σε πιθανά ζητήματα που μπορεί να έχουν έρθει στο προσκήνιο και πρέπει να διαχειριστείς. Προσοχή θα πρέπει να δείξεις σε πιθανό άγχος που έρχεται στην επιφάνεια καθώς είναι αυτό που μπορεί να επηρεάσει σημαντικά τις σχέσεις με τους συναδέλφους σου και να σε οδηγήσει σε λανθασμένες επιλογές που θα σου κοστίσουν. Η αντίθεσή της με την Αφροδίτη στον Κριό εντείνει το συναισθηματισμό και την ανάγκη να ωραιοποιήσεις πρόσωπα και πράγματα, αυτό βέβαια μπορεί να οδηγήσει σε λάθος κρίσεις στο εργασιακό πεδίο. Σήμερα καθοριστικό ρόλο στην καθημερινότητα θα παίξει το να μην υπερβάλλεις στις απαιτήσεις και να δεις τα πράγματα ρεαλιστικά, έτσι ώστε να τα ξεπεράσεις με το ταίρι σου. Αν είσαι ελεύθερος/η νέα γνωριμία μπορεί να προκύψει μέσα από το εργασιακό περιβάλλον, φρόντισε όμως να μην ζητάς πράγματα εκτός ρεαλιστικών ωρών.\n3 από 12Δίδυμοι: Η Σελήνη έχει περάσει στον Ζυγό και νιώθεις την αυτοπεποίθησή σου να ξεχειλίζει καθώς έχεις την ευκαιρία να πατήσεις γερά στα πόδια σου και να δείξει στους γύρω σου το δυναμισμό που σε διέπει. Επικεντρώνεσαι στο να περάσεις καλά με το ταίρι σου και να διασκεδάσεις με τις παρέες σου. Πρόσεξε μόνο γιατί υπερβολές προς χάριν της προσοχής μπορεί να οδηγήσουν σε δυσαρέσκεια. Η αντίθεσή της με την Αφροδίτη στον Κριό μπορεί να φέρει την ανάγκη της ανεξαρτησίας στην επιφάνεια, κάτι που θα θορυβήσει το ταίρι σου και αν δεν βρεις την ισορροπία που χρειάζεται δεν αποκλείεται να υπάρξουν εντάσεις. Σήμερα διεκδίκησε τον προσωπικό σου χώρο στη σχέση σου χωρίς να αφήνεις περιθώρια και αμφιβολίες στον άνθρωπο που έχεις δίπλα σου. Αν είσαι ελεύθερος/η πολλές μπορεί να είναι οι νέες γνωριμίες που θα σου κεντρίσουν το ενδιαφέρον, είναι στο χέρι σου όμως να περιορίσεις την επαναστατική διάθεση που θα προβληματίσει.\n4 από 12Καρκίνος: Η Σελήνη έχει περάσει στον Ζυγό και στρέφεις την προσοχή σου κυρίως σε ότι αφορά ζητήματα της οικογένειας που έρχονται στην επιφάνεια και μπορεί να σε προβληματίζουν έντονα. Η ανάγκη να συζητήσεις και να καταλάβεις τα οικεία πρόσωπα είναι έντονη, καλά θα κάνεις βέβαια να μην οικειοποιείσαι σε τα προβλήματα των άλλων. Η αντίθεσή της με την Αφροδίτη στον Κριό μπορεί να σε οδηγήσει σε αντιπαραθέσεις καθώς φαίνεται να επιδιώκεις να βγεις από την οικογενειακή εστία και να προσβληθείς μη δίνοντας σημασία στο πώς νιώθουν οι δικοί σου άνθρωποι. Οι αντιδράσεις θα είναι έντονες εάν δεν μπεις στη θέση τους και αν δεν βρεις τη μέση οδό. Σήμερα ζητήματα αυτοπροβολής μπορεί να εκδηλωθούν στη σχέση σου που θα ενοχλήσουν το ταίρι σου και θα εκδηλώσει δυσαρέσκεια. Αν είσαι ελεύθερος/η μέσα από το οικείο φιλικό περιβάλλον πιθανό είναι να έρθει νέα γνωριμία, σημαντικό είναι να ισορροπήσεις μεταξύ της άκρας λογικής και του έντονου συναισθηματισμού.\n5 από 12Λέων: Η Σελήνη έχει περάσει στον Ζυγό και σου δίνεται η ευκαιρία να βγεις και να συζητήσεις με πρόσωπα που παίζουν χαρακτηριστικό ρόλο στο κοντινό σου περιβάλλον καθώς είναι κομβικό για εσένα να ακούσεις τις απόψεις τους σε θέματα που σε απασχολούν. Εμπορικά ζητήματα έρχονται στο προσκήνιο που μπορεί να εκμεταλλευτείς με τον καλύτερο δυνατό τρόπο και να έχεις το θετικό το αποτέλεσμα για εσένα. Η αντίθεσή της με την Αφροδίτη στον Κριό δεν αποκλείεται να οδηγήσει σε υπερβολές στη διασκέδαση που θα δημιουργήσουν αμηχανία και νευρικότητα στα πρόσωπα του στενού σου περίγυρου. Σήμερα οι υπερβολικές αντιδράσεις και η νευρικότητα στην επικοινωνία δεν αποκλείεται να οδηγήσουν σε παρεξηγήσεις με το ταίρι σου. Αν είσαι ελεύθερος/η πολλές μπορεί να είναι οι νέες γνωριμίες σε εξόδους και πάρτι, το έλλειμμα μέτρο από την πλευρά σου μπορεί να ενοχλήσει.\n6 από 12Παρθένος: Η Σελήνη έχει περάσει στον Ζυγό και στρέφεις όλο σου το ενδιαφέρον σε ότι αφορά τις υλικές και συναισθηματικές σου ανάγκες καθώς είναι σημαντικό για εσένα να εξασφαλίσεις το μεγαλύτερο δυνατό εισόδημα καθώς είναι αυτό που σε κάνει να νιώθεις ασφαλή και γεμάτο αυτοπεποίθηση. Σημαντικό είναι βέβαια να δεις την πραγματική σου άξια και να μην την συγχέεις με την οικονομική σου ευκαιρία ή όχι. Η αντίθεσή της με την Αφροδίτη στον Κριό μπορεί να οδηγήσει σε υπερβολές είτε σπατάλης είτε συναισθήματος και πείσματος που θα επηρεάσουν τόσο την τσέπη σου όσο και την προσωπική σου ζωή. Σήμερα η καχυποψία και η κτητικότητα μπορεί να ενοχλήσουν γι’ αυτό θα πρέπει να είσαι προσεκτικός στη συμπεριφορά που θα έχεις απέναντι στο σύντροφό σου. Αν είσαι ελεύθερος/η πιθανό είναι να υπάρξουν νέες γνωριμίες, καθοριστικό είναι το να μπορέσεις να κρατήσεις τις ισορροπίες γιατί οι ανασφάλειες μπορεί να κυριαρχήσουν.\n7 από 12Ζυγός: Η Σελήνη έχει περάσει στο ζώδιό σου δίνοντας σου την ευκαιρία με εκδηλώσεις άμεσα και δυναμικά αυτά που θέλεις τόσο από τους συνεργάτες όσο και από το ταίρι σου. Δεν θα διστάσεις να πάρεις σημαντικές πρωτοβουλίες και να κάνεις τα απαραίτητα βήματα για συνεργασίες που μπορεί να αποδώσουν σημαντικά οφέλη για εσένα. Η αντίθεσή της με την Αφροδίτη στον Κριό μπορεί να οδηγήσει σε λανθασμένα συμπεράσματα οικονομικής φύσεως, φρόντισε να μην υπερβάλλεις σε στόχους που έχεις θέσει στα επαγγελματικά σου γιατί δεν αποκλείεται να απογοητευτείς και αυτό να έχει και οικονομικό κόστος. Σήμερα καλείσαι να βρεις τις απαραίτητες ισορροπίες μεταξύ εσού και του/ης συντρόφου σου καθώς είναι σημαντικό να καλυφθούν οι ανάγκες εκατέρωθεν. Αν είσαι ελεύθερος/η ο πρωταγωνιστικός ρόλος σου ανήκει σε ότι αφορά την κοινωνική σου ζωή, η ανάγκη για αυτοπροβολή μπορεί να πυροδοτήσει νευρικότητα σε πιθανές νέες γνωριμίες.\n8 από 12Σκορπιός: Η Σελήνη έχει περάσει στον Ζυγό και εσύ έχεις την ανάγκη να αποτραβηχτείς από όλους και όλα καθώς είναι σημαντικό να αντιμετωπίσεις κατάματα ζητήματα του παρελθόντος που έρχονται στην επιφάνεια και μπορεί να ταλαιπωρούν την ψυχολογία σου. Είναι σημαντικό να μπορέσεις να ισορροπήσεις μέσω της τέχνης καθώς μόνο αυτή η διέξοδος μπορεί να σου φτιάξει τη διάθεση. Η αντίθεσή της με την Αφροδίτη στον Κριό σε οδηγεί στο να κινηθείς σε ρεαλιστικούς όρους στην καθημερινότητα, κάτι που μπορεί να μην σου αρέσει και να αντιδράσεις ή να οδηγηθείς σε λάθη που θα σου στοιχίσουν. Σήμερα ρέπεις μεταξύ συναισθηματικής υπερχείλισης και εμμονή στη λεπτομέρεια και αυτό τελικά μπορεί να χαλάσει την όμορφη ατμόσφαιρα στην προσωπική σου ζωή. Αν είσαι ελεύθερος/η πρόσωπα από το παρελθόν έρχονται ανεβάζοντας κατακόρυφα τις ευαισθησίες και την επικριτική σου διάθεση.\n9 από 12Τοξότης: Η Σελήνη έχει περάσει στον Ζυγό και σου δίνεται η ευκαιρία να έρθεις σε επαφή με πρόσωπα από το φιλικό σου περίγυρο καθώς είναι σημαντικό για εσένα να συναναστραφείς αυτούς που μπορείς να εκφράσεις τις απόψεις σου και να γίνουν κατανοητές. Οργανώσεις και σύλλογοι έρχονται στο προσκήνιο καθώς απολαμβάνεις την ομαδική προσπάθεια. Η αντίθεσή της με την Αφροδίτη στον Κριό ενισχύει την ανάγκη για αυτοπροβολή και ηγετική παρουσία σε όποια παρέα κι αν βρεθείς, αυτό όμως να ξέρεις μπορεί να ενοχλήσει και να οδηγήσει σε εντάσεις με σημαντικά πρόσωπα στο φιλικό περίγυρο. Σήμερα καλά θα κάνεις να ισορροπήσεις μεταξύ ανεξαρτησίας και έντονο πάθους γιατί είναι αυτή σου η διάθεση που θα οδηγήσει σε συγκρούσεις στη σχέση σου. Αν είσαι ελεύθερος/η πρόσωπα μέσα από το φιλικό περίγυρό έρχονται για να σου γνωρίσουν πρωτόγνωρα συναισθήματα και ανατρεπτικές καταστάσεις.\n10 από 12Αιγόκερως: Η Σελήνη έχει περάσει στον Ζυγό και σου δίνεται η ευκαιρία να επικεντρωθείς σε ζητήματα που μπορεί να απασχολούν την καριέρα σου καθώς φαίνεται να αναλαμβάνεις περισσότερες υποχρεώσεις και ευθύνες, λόγω των ικανοτήτων σου. Προσοχή θα πρέπει να δείξεις καθώς φαίνεται να θέλεις να επιβάλλεις στους δικούς σου όρους, κάτι που δεν θα γίνει αποδεκτό από τους ανωτέρους σου. Η αντίθεσή της με την Αφροδίτη στον Κριό εντείνει τον συναισθηματισμό και την ανάγκη να βρεθείς σε ζεστό και οικείο περιβάλλον, αγνοώντας πιθανές κοινωνικές υποχρεώσεις που θα παίξουν πρωταγωνιστικό ρόλο στην καριέρα σου. Σήμερα μην επιτρέψεις στα επαγγελματικά σου να χαλάσουν την όμορφη ατμόσφαιρα στη σχέση σου γιατί είναι αυτή που θα σε απογειώσει και θα σου δώσει άλλη ώθηση για τις επιδιώξεις σου. Αν είσαι ελεύθερος/η μέσα από τον επαγγελματικό περίγυρο έρχονται πρόσωπα που θα σε κάνω να νιώσεις μοναδικά και θα εντείνουν τις ευαισθησίες σου.\n11 από 12Υδροχόος: Η Σελήνη έχει περάσει στον Ζυγό και η ψυχολογία σου απογειώνεται καθώς νιώθεις πιο αισιόδοξος και πιο χαρούμενος από ποτέ. Βλέπεις τη ζωή από τη θετική πλευρά των πραγμάτων και δεν αφήνεις περιθώριο σε κανέναν να σε πτοήσει ή να χαλάσει τη διάθεσή σου. Οι συναναστροφές με πρόσωπα του ευρύτερου συγγενικού και φιλικού σου περιβάλλοντος θα οδηγήσουν σε μοναδικές στιγμές διασκέδασης. Η αντίθεσή της με την Αφροδίτη στον Κριό μπορεί να οδηγήσει σε υπερβολές σε ότι αφορά το ξεφάντωμα αλλά και στην κατανάλωση ποτού και φαγητού, φρόντισε να κρατήσει στο μέτρο για να μην υπάρξουν ζητήματα με τα πρόσωπα που συναναστρέφεσαι. Σήμερα το φλερτ κυριαρχεί και αυτό μπορεί να οδηγήσει σε μοναδικές στιγμές με το ταίρι σου, πρόσεξε όμως γιατί η τάση να ξεφεύγεις μπορεί να οδηγήσει σε παρεξηγήσεις. Αν είσαι ελεύθερος/η είναι σημαντικό για εσένα το ερωτικό παιχνίδι και οι νέες γνωριμίες που εκδηλώνουν το ενδιαφέρον τους, χάνοντας το μέτρο όμως μπορεί να χάσεις και ανάλογες ευκαιρίες.\n12 από 12Ιχθύες: Η Σελήνη έχει περάσει στον Ζυγό και επικεντρώνεσαι σε ότι αφορά ζητήματα οικονομικής φύσεως σε σχέση με τρίτους, επενδύσεις ή κληρονομικά ζητήματα καθώς ήρθε η στιγμή να τα λύσεις με τον καλύτερο δυνατό τρόπο χρησιμοποιώντας το ένστικτό σου που σου δείχνει τον καλύτερο δυνατό δρόμο για εσένα. Προσοχή στην προσωπική σου ζωή γιατί η ζήλια οδηγεί σε σκηνές που θα δυναμιτίσουν την ατμόσφαιρα. Η αντίθεσή της με την Αφροδίτη στον Κριό δεν αποκλείεται να σε οδηγήσει σε λανθασμένα συμπεράσματα σε οικονομικά θέματα και σε συμφωνίες που τελικά δεν θα είναι συμφέρουσες για εσένα γι’ αυτό δείξε προσοχή. Σήμερα φρόντισε να αφήσεις τις ανασφάλειες στην άκρη και να απολαύσεις το μοναδικό πάθος και τον έντονο αισθησιασμό στη σχέση διαφορετικά οι εντάσεις δεν αποκλείεται να είναι κυρίαρχες. Αν είσαι ελεύθερος/η νέα πρόσωπα έρχονται στη ζωή σου για να σου γνωρίσουν μοναδικά συναισθήματα και να βγάλουν στην επιφάνεια όλους σου τους φόβους.


Αφρικανοποιημένη μέλισσα - Άβατον - Πιστοποιημένο βιολογικό μέλι\nΜΕΛΙΣΣΕΣ - (Γενικές πληροφορίες) » Αφρικανοποιημένη μέλισσα\nΗ Αφρικανοποιημένη μέλισσα είναι κοινώς γνωστή ως «μέλισσα δολοφόνος», είναι ένα υβρίδιο του είδους της Ευρωπαϊκής μέλισσας (Apis mellifera), η οποία αρχικά παράχθηκε από τη διασταύρωση της πεδινής μέλισσας της Ανατολικής Αφρικής (A. m. scutellata), με διάφορες Ευρωπαϊκές μέλισσες όπως την Ιταλική μέλισσα Α. m. ligustica και την Ιβηρική μέλισσα Α. m. iberiensis.\nΣε μια προσπάθεια να αυξηθεί η παραγωγή μελιού, η Αφρικανοποιημένη μέλισσα εισήχθη για πρώτη φορά στη Βραζιλία το 1956. Αλλά το 1957, διέφυγαν της καραντίνας 26 σμήνη. Έκτοτε, το υβρίδιο έχει εξαπλωθεί σε όλη τη Νότια Αμερική και το 1985 έφτασε στη Βόρεια Αμερική. Το 1990, βρέθηκαν κυψέλες στο Νότιο Τέξας των Ηνωμένων Πολιτειών.\nΟι Αφρικανοποιημένες μέλισσες, συνήθως είναι πολύ πιο αμυντικές από τις άλλες ποικιλίες των μελισσών και στις οχλήσεις αντιδρούν ταχύτερα απ' ότι οι Ευρωπαϊκές μέλισσες. Μπορούν να κυνηγήσουν κάποιον για τετρακόσια μέτρα (400 μ.)· έχουν σκοτώσει 1.000 περίπου ανθρώπους, ενώ τα θύματά τους έχουν δεχτεί δέκα φορές περισσότερα τσιμπήματα απ' ό,τι από τις Ευρωπαϊκές μέλισσες. Έχουν επίσης σκοτώσει άλογα καθώς και άλλα ζώα.\nΥπάρχουν 28 αναγνωρισμένα υποείδη Apis mellifera τα οποία σε μεγάλο βαθμό βασίζονται στις γεωγραφικές παραλλαγές. Όλα τα υποείδη είναι διασταυρώσεις. Η γεωγραφική απομόνωση, οδήγησε σε πολυάριθμες τοπικές προσαρμογές. Αυτές οι προσαρμογές περιλαμβάνουν τους κύκλους επώασης οι οποίοι συγχρονίζονταν με την περίοδο άνθισης της τοπικής χλωρίδας, σχηματίζοντας μια χειμερινή συστάδα στα ψυχρότερα κλίματα, μεταναστευτική σμηνουργία στην Αφρική, επαυξημένη (μεγάλων αποστάσεων) συμπεριφορά αναζήτησης τροφής στις ερημικές περιοχές και πολλά άλλα κληρονομικά χαρακτηριστικά.\nΟι Αφρικανοποιημένες μέλισσες στο δυτικό ημισφαίριο, προέρχονται από τις κυψέλες που χειριζόταν ο βιολόγος Warwick E.Kerr, ο οποίος είχε διασταυρώσει μέλισσες από την Ευρώπη και τη νότια Αφρική.\nΟ Kerr προσπάθησε να εκτρέψει ένα γένος μελισσών το οποίο θα παρήγαγε περισσότερο μέλι και θα προσαρμοζόταν καλύτερα στις τροπικές συνθήκες (λ.χ. θα ήταν παραγωγικότερη) από το Ευρωπαϊκό γένος της μέλισσας που χρησιμοποιείται σήμερα σε όλη τη Βόρεια, Κεντρική και Νότια Αμερική.\nΟι κυψέλες οι οποίες περιείχαν αυτό το συγκεκριμένο Αφρικανοποιημένο υποείδος, στεγάστηκαν σε ένα μελισσοκομείο πλησίον του Rio Claro, Σάο Πάολο, στα νοτιοανατολικά της Βραζιλίας και σημειώθηκαν ως ιδιαιτέρως αμυντικές. Αυτές οι κυψέλες ήσαν εξοπλισμένες με ειδικά παραπετάσματα αποκλεισμού (αποκαλούμενες παραπετάσματα αποκλεισμού βασιλισσών), για να εμποδίσουν τις μεγαλύτερες (σε μέγεθος) βασίλισσες και τα αρσενικά (κηφήνες), να ξεφύγουν και να ζευγαρώσουν, με τον τοπικό πληθυσμό των Ευρωπαϊκών μελισσών.\nΣύμφωνα με τον Kerr, τον Οκτώβριο του 1957, ένας μελισσοκόμος επισκέπτης, παρατηρώντας ότι τα παραπετάσματα αποκλεισμού των βασιλισσών παρεμβαίνουν στην κίνηση των εργατριών μελισσών, τα απομάκρυνε, οδηγώντας στην κατά λάθος απελευθέρωση των 26 σμηνών A. m. scutellata από την Τανγκανίκα. Μετά από αυτή την κατά λάθος απελευθέρωση, τα Αφρικανικά σμήνη επεκτάθηκαν και διασταυρώθηκαν με τοπικές Ευρωπαϊκές αποικίες.\nΟι απόγονοι αυτών των αποικιών, έχουν εξαπλωθεί σε ολόκληρη την Αμερική. Το 1970, κινούμενοι μέσω της Λεκάνης του Αμαζονίου, το 1982, διασχίζοντας τηνΚεντρική Αμερική και το 1985, φτάνοντας στο Μεξικό. Επειδή η κίνηση τους μέσα από αυτές τις περιοχές ήταν ταχεία και σε μεγάλο βαθμό χωρίς βοήθεια από τους ανθρώπους, οι Αφρικανοποιημένες μέλισσες έχουν κερδίσει τη φήμη ότι είναι ένα διαβόητο είδος εισβολέα. Στα τέλη της δεκαετίας του 1970, η προοπτική των μελισσών δολοφόνων που έφθαναν στις Ηνωμένες Πολιτείες, προκαλούσε την αίσθηση των μέσων ενημέρωσης, εμπνέοντας διάφορες ταινίες τρόμου και πυροδότησε τη συζήτηση για την δυνατότητα των ανθρώπων να τροποποιούν ολόκληρα οικοσυστήματα.\nΣτις ΗΠΑ, οι πρώτες Αφρικανοποιημένες μέλισσες ανακαλύφθηκαν το 1985, σε ένα πετρελαϊκό οικόπεδο στην κοιλάδα San Joaquin της Καλιφόρνια. Οι εμπειρογνώμονες των μελισσών, σχημάτισαν τη θεωρία, ότι η αποικία δεν είχε ταξιδέψει δια ξηράς, αλλά «έφτασε κρυμμένη σε ένα φορτίο με σωλήνες γεώτρησης πετρελαίου, το οποίο αποστάλθηκε από τη Νότια Αμερική». Το 1990, έφθασαν στο Τέξας από το Μεξικό, οι πρώτες μόνιμες αποικίες. Στην περιοχή Τουσόν τηςΑριζόνα, μια μελέτη για τα παγιδευμένα σμήνη του 1994, διαπίστωσε ότι μόνο το 15% είχε Αφρικανοποιηθεί· ο αριθμός αυτός είχε αυξηθεί κατά το 1997, στο 90%.\nΑν και οι Αφρικανοποιημένες μέλισσες εμφανίζουν ορισμένα χαρακτηριστικά συμπεριφοράς που τις καθιστούν λιγότερο επιθυμητές για την εμπορική μελισσοκομία, με πρώτιστα την υπερβολική άμυνα και τη σμηνουργία, να έχουν γίνει πλέον ο κυρίαρχος τύπος μέλισσας για τη μελισσοκομική στην Κεντρική και Νότια Αμερική, λόγω της γενετικής τους κυριαρχίας, ανταγωνίζονται την Ευρωπαία ομόλογό τους, με μερικούς μελισσοκόμους να ισχυρίζονται ότι είναι ανώτεροι παραγωγοί μελιού και επικονιαστές.\nΟι κυριότερες διαφορές μεταξύ των Αφρικανοποιημένων και των άλλων Δυτικών τύπων μέλισσας είναι:\nΤείνει να σμηνουργεί συχνότερα και να πηγαίνει μακρύτερα από άλλους τύπους μελισσών.\nΩς μέρος μιας εποχικής απόκρισης στη μείωση της προσφοράς τροφής, είναι πολύ πιθανό να μεταναστεύσει.\nΕίναι πιθανότερη στις "διαφυγές"—ολόκληρη η αποικία εγκαταλείπει την κυψέλη και μεταφέρετα εις απάντηση των εντάσεων.\nΣε σύγκριση με άλλους τύπους μέλισσας, έχει μεγαλύτερη αμυντική ικανότητα όταν βρίσκεται σε ηρεμία.\nΣε σχέση με τους Ευρωπαϊκούς τύπους, ζει συχνότερα σε κοιλότητες του εδάφους.\nΕίναι επιθετικότερη στη φύλαξη της κυψέλης, με πλατύτερη ζώνη συναγερμού πέριξ αυτής.\nΕντός της κυψέλης, έχει υψηλότερη αναλογία μελισσών «φρουρών».\nΣτην άμυνα, παρατάσσεται σε μεγαλύτερους αριθμούς και καταδιώκει τις αντιλαμβανόμενες απειλές σε πολύ μεγαλύτερες αποστάσεις από την κυψέλη.\nΔεν μπορεί να επιβιώσει σε παρατεταμένες περιόδους αποστέρησης συλλογής τροφής, εμποδίζοντας την είσοδό της σε περιοχές με δριμύς χειμώνες ή εξαιρετικά ξηρά αργά καλοκαίρια.\nΓεωγραφική εξάπλωση καθ' όλην την έκταση της Βόρειας Αμερικής\nΣτην Αμερική, οι Αφρικανοποιημένες μέλισσες θεωρούνται ένα είδος εισβολέα. Από το 2002, οι Αφρικανοποιημένες μέλισσες είχαν εξαπλωθεί από τη Βραζιλία, νοτίως, στη βόρεια Αργεντινή και βορείως, στην Κεντρική Αμερική, Τρινιντάντ(Δυτικές Ινδίες), Μεξικό, Τέξας, Αριζόνα, Νεβάδα, Νέο Μεξικό, Φλόριντα και στη νότια Καλιφόρνια. Η εξάπλωσή τους σταμάτησε για κάποιο χρονικό διάστημα στο ανατολικό Τέξας, πιθανώς λόγω του μεγάλου πληθυσμού κυψελών μελισσών στην περιοχή. Ωστόσο, οι ανακαλύψεις Αφρικανοποιημένων μελισσών στη νότια Λουιζιάνα, δεικνύουν ότι αυτό το υποείδος έχει διαπεράσει αυτό το φράγμα ή έχει φτάσει ως σμήνος, επιβαίνοντας κάποιο πλοίο.\nΤον Ιούνιο του 2005, ανακαλύφθηκε ότι οι μέλισσες είχαν διεισδύσει τα σύνορα του Τέξας και είχαν εξαπλωθεί στο νοτιοδυτικό Αρκάνσας. Στις 11 Σεπτεμβρίου 2007, ο Bob Odom / Επίτροπος του Τμήματος Γεωργίας και Δασοκομίας της Λουιζιάνα, δήλωσε ότι Αφρικανοποιημένες μέλισσες εγκαταστάθηκαν στην περιοχή της Νέας Ορλεάνης. Τον Φεβρουάριο του 2009, Αφρικανοποιημένες μέλισσες βρέθηκαν στη νότια Γιούτα. Μέχρι τον Μάιο του 2017, οι μέλισσες είχαν εξαπλωθεί σε οκτώ κομητείες στη Γιούτα, βορείως, έως τις κομητείες Grand και Emery.\nΤον Οκτώβριο του 2010, όπως ανακοινώθηκε από το Τμήμα Γεωργίας της Τζόρτζια, ένας 73-χρονος άνδρας σκοτώθηκε στη Νότια Τζόρτζια, από ένα σμήνος Αφρικανοποιημένων μελισσών, ενώ καθάριζε τις κυψέλες του βουρτσίζοντας τες. Το 2012, αξιωματούχοι της πολιτείας, ανέφεραν ότι για πρώτη φορά, βρέθηκε μια αποικία, στην κομητεία Monroe, του ανατολικού Τενεσί, μαζί με τις αποικίες ενός μελισσοκόμου. Τον Ιούνιο του 2013, ο 62-χρονος Larry Goodwin από τοMoody, Τέξας, σκοτώθηκε από ένα σμήνος μελισσών.\nΤον Μάιο του 2014, το Κρατικό Πανεπιστήμιο του Κολοράντο επιβεβαίωσε ότι μέλισσες από ένα σμήνος, οι οποίες επιτέθηκαν σε έναν ιδιοκτήτη οπωρώνα πλησίον του Palisade, στο Δυτικό Κεντρικό Κολοράντο, ήταν από μια Αφρικανικοποιημένη κυψέλη - και ακολούθως η κυψέλη καταστράφηκε.


Σάνον Ντόχερτι: Οι συγκλονιστικές φωτό από τη μάχη της με τον καρκίνο του μαστού | BOVARY\nΟ Οκτώβρης είναι ο μήνας υπέρ της πρόληψης για τον Καρκίνο του Μαστού, της νούμερο ένα μορφής καρκίνου, που εμφανίζεται στις γυναίκες.\nΗ Σάνον Ντόχερτι, η οποία συστήθηκε στο ευρύ κοινό ως «Μπρέντα» στην επιτυχημένη σειρά των 90s «Χτυποκάρδια στο Μπέβερλι Χιλς», δεν θα μπορούσε να μείνει αμέτοχη στην διαδικασία ενημέρωσης και επαγρύπνησης των γυναικών.\nΗ 48χρονη ηθοποιός διαγνώστηκε για πρώτη φορά με καρκίνο του μαστού το 2015. Δύο χρόνια μετά και μια σειρά από κύκλους χημειοθεραπειών, θεωρούσε ότι είχε τελειώσει με την ασθένεια. Πριν από κάποιους μήνες, η Σάνεν Ντόχερτι, έδωσε μια συνέντευξη στο Good Morning America, όπου αποκάλυψε ότι έχει καρκίνο σε τέταρτο στάδιο. Σε αυτό το στάδιο σημαίνει ότι ο καρκίνος έχει εξαπλωθεί σε άλλα όργανα ή σημεία του σώματος. Ορισμένες φορές αναφέρεται ως «Προχωρημένος» ή «Μεταστατικός» καρκίνος.\nΜέσα από το προσωπικό της instagram account μοιράστηκε συγκλονιστικές φωτογραφίες της, δείχνοντας το σκληρό πρόσωπο του καρκίνου, συνοδεύοντάς τες με ένα πολύ δυνατό κείμενο. «Για τον μήνα ενημέρωσης γύρω από τον Καρκίνο του Μαστού θα ήθελα να μοιραστώ περισσότερα από το δικό μου προσωπικό ταξίδι, από την πρώτη έως τη δεύτερη διάγνωση. Είναι όλα όμορφα; Όχι, αλλά είναι η δική μου αλήθεια και ελπίζω να μάθουμε όλοι περισσότερα και να εξοικειωθούμε με την εικόνα του καρκίνου. Ελπίζω να ενθαρρύνω ανθρώπους να κάνουν μαστογραφίες, να κάνουν τακτικά check ups, να αφήσουν πίσω τους τον φόβο και να αντιμετωπίσουν ό,τι έρχεται. Το 2015 διαγνώστηκα με καρκίνο του μαστού. Έκανα μαστεκτομή, χημειοθεραπείες και ακτινοβολίες. Ήμουν επίσης εντελώς εξαντλημένη. Προσπαθούσα να φτιάξω τη διάθεσή μου, φορώντας αστείες πιτζάμες που μου έφερνε η φίλη μου η Kristy. Εάν στα αλήθεια μου έφτιαχναν τη διάθεση; Ναι! Έμοιαζα γελοία και μέσα σε αυτή τη γελοιότητα μπορούσα να γελάσω με τον εαυτό μου. Το χιούμορ με βοήθησε να ξεπεράσω αυτό που φαινόταν αδύνατο. Ελπίζω όλοι να βρούμε χιούμορ στο αδύνατο».\nΚαι συνέχισε, αποκαλύπτοντας το πόσο σκληρή είναι για μία γυναίκα, που περνά όλη αυτήν την διαδικασία του καρκίνου, η απώλεια των μαλλιών της, ένα αιώνιο σύμβολο ομορφιάς και θηλυκότητας, γράφοντας μεταξύ άλλων στην σχετική λεζάντα: «Όταν ξεκίνησα τις χημειοθεραπείες, ήλπιζα πως θα μπορούσα να σώσω τα μαλλιά μου. Τα μαλλιά μου έπεφταν σε τούφες, όταν τα έπλενα, είχα πολλά κενά σημεία και έγινε όλο και πιο δύσκολο να τα καλύπτω. Τελικά πήρα την απόφαση να ξυρίσω, ότι είχε απομείνει στο κεφάλι μου. Αγαπούσα τα μαλλιά. Σήμερα μοιράζομαι μαζί σας την απόφαση που πήρα να ξυρίσω το κεφάλι μου το 2016».\nΤο ζευγάρι της χρονιάς: Η Τζένιφερ Λόπεζ και ο Μπεν Άφλεκ εντυπωσίασαν στο κόκκινο χαλί


Το αιματοβαμμένο βόλι και ένα κομμάτι από τον επίδεσμο του Ήρωα Μάρκου Μπότσαρη. - NiceMagazine.Gr\nΑρχική ΚΑΙΡΟΣ Το αιματοβαμμένο βόλι και ένα κομμάτι από τον επίδεσμο του Ήρωα Μάρκου...\nΤο αιματοβαμμένο βόλι και ένα κομμάτι από τον επίδεσμο του Ήρωα Μάρκου Μπότσαρη.\nΚείμενο και φωτογραφία: Σπύρος Συμεών\nΤι να είναι άραγε αυτό που απεικονίζει η συγκεκριμένη φωτογραφία;\nΚανά φυλαχτό; Κανά αγιωτικό;\nΣχετικά κοντά πέσαμε. Είναι φυλαχτό ιερό, μοναδικό, ταυτόχρονα μάρτυρας μα και πράμα καταραμένο.\nΤο ημερολόγιο έγραφε 9 του Αυγούστου, κάπου εκεί ανάμεσα στα χρόνια του αγώνα για την απελευθέρωση της πατρίδας μας από τον τουρκικό ζυγό. Το 1823 ένα έτος που ο πιο αγνός όπως χαρακτηρίστηκε ήρωας της ελληνικής επανάστασης έμελλε να είναι το τελευταίο του.\nΕχθρικό βόλι τον βρήκε στην κεφαλή, αυτήν την τίμια και ένδοξη κεφαλή που δεν προσκύνησε κατακτητή. Το βόλι τον βρήκε λίγο πάνω από το μάτι. Ξαφνική σιγή από κάθε Έλληνα σύντροφό του. Όλοι προσέτρεξαν στον Μάρκο.\nΒρε Μάρκο, τι έπαθες βρε; Μην ανησυχείς δεν είναι τίποτα. Μα ο Μάρκος εξέπνευσε προς τα ουράνια αφήνοντας πίσω ακέφαλο το στράτευμα του αλλά ο θεός δεν τον άφησε έτσι.\nΤου έδωκε στις προσταγές του μια στρατιά αγγέλων να τον συνοδεύουν πάντοτε. Γιατί ο Θεός ευλόγησε αυτόν τον ξεσηκωμό, ο θεός στάθηκε δίπλα σε κάθε αγωνιστή και μέσα από την βιοτή του καθενός έδωσε περισσότερη θέρμη στον υπόδουλο ελληνισμό που μαχόταν να μην χαθεί και πλέον την λευτεριά του να βρει.\nΤο βόλι προκάλεσε αιμορραγία, αίμα ηρωικό ξεκίνησε να χύνεται κι έτσι έδεσαν το τραύμα.\nΛίγο αργότερα όμως κατάλαβαν και οι σύντροφοι του ότι ο Μπότσαρης δεν ήταν πια μαζί τους. Τον μάζεψαν, τον προσκύνησαν, τον ετοίμασαν και του έκαμαν κηδεία που όμοια της δεν είχε ξαναδεί ήρωας σε τούτον εδώ τον κόσμο.\nΤον κήδεψαν εκεί στο Μεσολόγγι το ηρωικό που τότε ήταν λεύτερο, κι ο τάφος του έμελλε κι αυτός να αποτελέσει σημείο ιερό.\nΠάνω του ορκιζόταν οι αγωνιστές μα και πάνω του τοποθετήθηκε αργότερα στα χρόνια τα λέφτερα η κόρη της πατρίδος μας της Ελλάδος που έκλαιγε και θρηνοδούσε για τον πιο αγνό ήρωα που γέννησε αυτή η πατρίδα.\nΣτην φωτογραφία μέσα σε μικρό κυτίο βρίσκεται αριστερά το βόλι, το θανάσιμο που στέρησε την ζωή σε έναν Ήρωα, δεξιά ένα κομμάτι από το μαντήλι που έδεσαν το τραύμα οι σύντροφοι του. Και τα δύο αιματοβαμμένα άρα ιερά γιατί ντύθηκαν με το αίμα του Μάρκου Μπότσαρη.\nΒρέθηκαν ύστερα από χρόνια όταν ανοίχτηκε ο τάφος του Μάρκου Μπότσαρη. Πλέον φυλάσσονται στο Εθνικό Ιστορικό Μουσείο, που στεγάζεται στο κτήριο της παλαιάς Βουλής των Ελλήνων.


2pana: Μαρτίου 2017\nΜια φορά και έναν καιρό, σε μια χώρα μακρινή και καταραμένη, ήταν ένας χοντρός και ένας κοντός που καθότανε και αναπολούσαν τα περασμένα μεγαλεία τους. Οι άνθρωποι αυτοί, λέει, κάποτε ήταν μεγάλοι και τρανοί και όλοι ήταν υποχρεωμένοι να τους ακούν, με προσοχή, όταν μιλούσαν.\nΌταν μια μέρα έχασαν το αξίωμα τους, οι μοίρες τους είπαν ένα μεγάλο «σκασμός» και τους απαγόρευσαν να μιλούν. Κάθονταν σε μια γωνία και δεν έβγαζαν άχνα. Ήταν φοβισμένοι για λόγους που γνώριζαν πολύ καλά οι ίδιοι. Ο χοντρός έπαιζε με τα παιχνίδια του και πήγαινε διακοπές και γι αυτό, τις λίγες φορές που τον βλέπανε να γυρίζει στην πόλη, ήταν ροδαλός και ηλιοκαμένος. Ο κοντός πάλι, καθόταν στο γραφείο του και έγραφε διάφορα, που κανένας πια δεν νοιαζόταν να διαβάσει. Κυκλοφορούσε η φήμη, σε όλη την χώρα, ότι και οι δύο είχαν χάσει την λαλιά τους.\nΚάποτε ήλθε το πλήρωμα του χρόνου και ο χοντρός έπεσε μέσα σε μια λίμνη, που δεν είχε πια και πολύ νερό, αλλά βγήκε από μέσα καθαρός και φρέσκος. Μαζί με την καθαριότητα και την φρεσκάδα βρήκε και την λαλιά του και έτσι μετά από πολλά χρόνια ξαναμίλησε. Δεν είπε και τίποτα σπουδαίο αλλά «Θαύμα» φώναξαν οι πιστοί του που ήταν και γενικώς πιστοί, με τον τρόπο τους βέβαια.\nΟ κοντός βλέποντας τον χοντρό που είχε ξαναβγεί στην επιφάνεια αποφάσισε και αυτός να μιλήσει. Μπήκε σε ένα γυαλί και αφού έφτιαξε ωραία φτερά αγγέλου, τα φόρεσε στους ώμους του, προβάρισε και το φωτοστέφανο και είπε χαμογελώντας. «Ότι έγινε ήταν καλώς καμωμένο».\nΟ λαός που είχε βαρεθεί να τους βλέπει για χρόνια πολλά, δεν έδειξε να ενδιαφέρεται ιδιαίτερα. Μόνο κάποιοι που είχαν συνδέσει τα νιάτα τους με αυτούς έκλαψαν συγκινημένοι.\nΜετά η χώρα συνέχισε την φρενήρη πορεία της προς τον γκρεμό, άλλαξε κανάλι και συνέχισε να βλέπει τους επιζήσαντες. Οι δύο ήρωες μας, ζήσαν αυτοί καλά. Για εμάς δεν έχω κάτι νεότερο.\nΑναρτήθηκε από PMICH στις 5:53:00 π.μ.\nΠέρασα χθες το πρωί από το παλιό ταχυδρομείο στην Τσιμισκή. Το πολύ παλιό, στην στοά, δεν το πρόλαβα ή δεν το θυμάμαι. Θυμάμαι όμως, καλά, αυτό που ήταν εκεί που σήμερα βρίσκεται στο Marks and Spencer.\nΜεγάλο «μαγαζί», ψηλοτάβανο με βαριά διακόσμηση, μάρμαρα και μπρούτζινα. Έμπαινα εγώ, μια σταλιά και ψάρωνα. Θυμάμαι ότι είχε πολύ κακό φωτισμό και πολλούς ελεύθερους χώρους.\nΕίχε πάγκους στους οποίους μπορούσες να ταξινομήσεις την αλληλογραφία σου πριν πας στο γκισέ. Είχε και κάτι μπρούτζινα κουτάκια με μια ροδέλα, από το ίδιο υλικό, τα οποία ήταν γεμάτα με νερό και τα χρησιμοποιούσαμε για να κολλήσουμε τα γραμματόσημα αντί να τα σαλιώνουμε.\nΈφτανες στο γκισέ και ζητούσες γραμματόσημα ανά προορισμό. Πέντε εσωτερικού, δύο εξωτερικού και πενήντα κάρτες. Ναι, τις γιορτές, κυρίως τα Χριστούγεννα αλλά και μερικές φορές το Πάσχα, στέλναμε ένα σκασμό κάρτες. Τις αγοράζαμε από τον Ράμογλου απέναντι ή από το Φωτο Λυκίδη παρακάτω στην Τσιμισκή και τρώγαμε ώρες για να τις γράψουμε. Κάτι ανάμεσα σε αγγαρεία και τιμή για το παιδί που μεγάλωσε και κάνει ωραία γράμματα άξια να χρησιμοποιηθούν για τις ανάγκες των δημοσίων σχέσεων της οικογένειας. Ήταν κάρτες περίτεχνες, διαφόρων μεγεθών, κάποιες σκαλιστές, άλλες με χρυσόσκονη και επιλεγόταν ανάλογα με τον παραλήπτη. Οι κάρτες λοιπόν «πήγαιναν» ανοιχτές και έτσι κόστιζαν λιγότερο τα γραμματόσημα…\nΑν είχες πολλά να στείλεις, γλίτωνες την διαδικασία επικόλλησης των γραμματοσήμων χρησιμοποιώντας μια σφραγίδα με ένα μεγάλο «Β», που σου έδιναν από εκεί. Πήγαιναν λίγο πιο αργά, αλλά κόστιζαν λιγότερο. Αν είχες να στείλεις ακόμα περισσότερα, αν δηλαδή έστελνες κανένα περιοδικό, εφημερίδα ή ήσουν … ο ΟΤΕ ή η ΔΕΗ τότε είχες φακέλους με τυπωμένο το «Ταχυδρομικό τέλος κατεβλήθη».\nΣε ξεχωριστό γκισέ πήγαινες αν είχες να παραλάβεις ή να παραδόσεις «Συστημένη επιστολή». Η διαδικασία που περιελάβανε και έλεγχο ταυτότητας μου φαινόταν πάντα πολύ επίσημη και ότι «δεν ήταν για εμάς τα παιδιά». Παραδίπλα ήταν τα δέματα που λόγω μεγέθους τα διαχειριζόταν από έναν πιο χαμηλό πάγκο.\nΕκείνα τα χρόνια, το χόμπι του φιλοτελισμού ήταν πολύ δημοφιλές. Στο κεντρικό ταχυδρομείο λοιπόν υπήρχε γραφείο για την εξυπηρέτηση των φιλοτελιστών. Σε ειδικές προθήκες εξέθεταν και γραμματόσημα «με σφραγίδα πρώτης ημέρας κυκλοφορίας».\nΑν δεν είχες σταθερή διεύθυνση υπήρχε το «Post Restante». Η αλληλογραφία σου, έμενε στο ταχυδρομικό κατάστημα και εσύ περνούσες κάθε τόσο και ρωτούσες «μήπως έχει έλθει κάτι για εμένα;». Κάτι σαν “send and receive”…\nΣήμερα στην εποχή του online, του instant message και των εκατοντάδων καθημερινών email, όλα αυτά φαίνονται περίεργα. Τότε όμως το ταχυδρομείο ήταν τόπος μαγικός που σε κρατούσε συνδεδεμένο με τον υπόλοιπο κόσμο. Στην Θεσσαλονίκη βοηθούσε και το σκηνικό του κτιρίου.\nΤι πήγα και θυμήθηκα πάλι!\nΑναρτήθηκε από PMICH στις 1:36:00 π.μ.\nΔιπλή γιορτή σήμερα, μαθαίναμε στο σχολείο. Θρησκευτική και εθνική. Σαν την βδομάδα που μας πέρασε που ήταν γεμάτη από θρησκευτικά, εθνικά και ότι άλλα θέλεις γεγονότα.\nΗ αξιολόγηση παραμένει ανοιχτή. Η Τρόικα που την είπαν Θεσμούς και της κλείνανε ραντεβού σε δωμάτια ξενοδοχείων αντί για γραφεία, βαρέθηκε και έφυγε. Ελάτε εσείς στας Βρυξέλλας τους είπε και αυτοί βάλανε την ουρά κάτω από τα σκέλια και πήγανε. Πήρανε και ένα τρυπάνι και ανοίξανε μια τρύπα στο νερό και μετά επέστρεψαν όπως είχαν γυρίσει και η αξιολόγηση παραμένει ανοιχτή και κάνει ρεύμα και κρυώνω αν και ο καιρός έφτιαξε.\nΗ ευλογημένη ανταλλαγή του Βατοπεδίου πήρε και την άφεση των αμαρτιών από την δικαιοσύνη και έτσι γέμισε αθώες περιστερές η πατρίδα μας. Γιατί τι είναι η πατρίδα μας. Μην είναι οι κάμποι, μην είναι τα βουνά, μην είναι οι λίμνες… Θαύμα! Θαύμα που γεννάει άλλο θαύμα και έτσι μίλησε και ο μουγκός ο κοκαλιάρης και το έθνος γονάτισε να προσευχηθεί.\nΣτα πλαίσια των εθνικών και θρησκευτικών είχαμε και τις γονυκλισίες, του άθεου πρωθυπουργού, στον Πανάγιο Τάφο. Τα άτιμα τα ψηφαλάκια θέλουν πολύ γονάτισμα για να τα μαζέψεις. Και από γονάτισμα και σκύψιμο κάτι επαναστάτες των δύσοσμων εκκρίσεων, άλλο τίποτα.\nΣτην τέως Μεγάλη Βρετανία ένας τύπος ξύπνησε μια μέρα, φόρεσε την κελεμπία του, πήρε το τιμόνι του και είπε να κεράσει τον Αλάχ πτώματα. Κατά τη γνώμη του, ο Αλάχ τα φχαριστιέται κάτι τέτοια. Του έστειλε πέντε και πήγε και αυτός μαζί. Αναρωτιέμαι τι υποδοχή θα του κάνανε «εκεί πάνω», «εκεί κάτω» θα σας γελάσω και δεν το θέλω.\nΈνας Ολλανδός με όνομα νεραϊδούλας, από ταινία του Disney, το έψαξε από εδώ, το έψαξε από εκεί και αποφάνθηκε ότι οι Νότιοι την γλεντάμε την ζωούλα μας και γι αυτό δεν θα δούμε ποτέ Θεού πρόσωπο. Πολλοί Νότιοι, πάλι, δεν φάνηκε να ενθουσιάζονται με την διαπίστωση και έτσι άλλοι τον πήραν στο ψιλό και άλλοι θέλουν να του πάρουν το κεφάλι.\nΣα να ακούω την φωνή του Κατράκη να προστάζει: «Εξόριστε Ποιητή, στον αιώνα σου, λέγε, τι βλέπεις;» - Βλέπω τα έθνη, άλλοτες αλαζονικά, παραδομένα στη σφήκα και στο ξινόχορτο. Βλέπω τους Έλληνες παραδομένους στον Σώρρα και το Survivor.\nΜέρα που είναι, φάτε σκορδαλιά. Επιτέλους ας είναι μόνο το σκόρδο που θα μυρίζει άσχημα.\nΜας ενοχλεί η διαφθορά αλλά ψάχνουμε να βρούμε αυτόν «που θα μας κάνει τη δουλειά». Δε θέλουμε να σταματήσει η διαφθορά, θέλουμε απλώς να είμαστε τμήμα της. "Μέσα στ κόλπα, βρε αδελφέ. Τα ίδια κάνουν όλοι".\nΑηδιάζουμε με την ποιότητα του πολιτικού προσωπικού αλλά ψηφίζουμε αυτόν που θα μας χαϊδέψει περισσότερο τα αυτιά, παρέα με κάθε καρναβάλι του οποίου συμβαίνει απλώς να γνωρίζουμε το όνομα ή την φάτσα.\nΑναρτήθηκε από PMICH στις 10:02:00 μ.μ.


Απίστευτη παρτίδα: Runner Runner Flush Royal σε pot €552.000 | PokerLobby\n19 Σεπ 2019 - 09:30\nΤον τελευταίο καιρό έχει γίνει μόδα στα high stakes η παραλλαγή του πόκερ που λέγεται “Short Deck Poker”, όπου παίζεται με τράπουλα χωρίς 2άρια, 3άρια, 4άρια και 5άρια.\nΣε αυτήν την παραλλαγή υπάρχουν διαφορές στην κατάταξη των φύλλων: τα 3 ίδια κερδίζουν την κέντα, ενώ το χρώμα κερδίζει το φουλ.\nΣε short deck poker είναι και η παρακάτω παρτίδα από το cash game Triton SHR Series που πραγματοποιήθηκε στο Μαυροβούνιο, με τα χρήματα να είναι στο νόμισμα του ευρώ.\nΣτο τραπέζι είναι 7 παίκτες, ενώ δεν υπάρχει small και big blind. Το button βάζει €4.000 και οι υπόλοιποι βάζουν ante €2.000.\nΈτσι δημιουργείται ένα αρκετά μεγάλο pot preflop, με €18.000 να είναι μέσα πριν καν δουν οι παίκτες τα φύλλα τους.\nΟ Daniel “Jungleman” Cates ανοίγει τη δράση με call €4.000 από early position κρατώντας AT και έχοντας €243Κ από πίσω.\nCall κάνει και ο Nikita "Mikita" Bodyakovskiy (ή Badziakouski όπως τον αναφέρουν στο video), ο οποίος κρατάει KJ και έχει €258Κ ακόμα στο stack του.\nΟ Rui Cao κάνει raise στις €26.000 από το Cutoff με AT με €285Κ πίσω. Call τα €26Κ ο Paul Phua από το button με QT και €253Κ ακόμα από πίσω και λίγο μετά κάνει call και ο Cates.\nΕίναι η σειρά του Badziakouski, ο οποίος βλέπει το pot να έχει φτάσει στα €88Κ και του μοιάζει πολύ ελκυστικό.\nΤόσο ελκυστικό ώστε να ανακοινώσει all in €262Κ στο σύνολο.\nΟ Rui Cao πάει πάσο γρήγορα, ο Paul Phua πιο αργά, αλλά ο Daniel Cates δεν φαίνεται να είναι έτοιμος να αποχωριστεί τα φύλλα του.\nΟ Cates μονολογεί “νομίζω ότι δε μπορώ να πάω πάσο, αλλά για να δω”.\nΜετράει τις μάρκες του, βλέπει ότι πρέπει να βάλει €221Κ για pot που είναι ήδη €331Κ και καταλαβαίνει ότι χρειάζεται να έχει 40% και πάνω (απέναντι στο range του Badziakouski) για να είναι σωστό το call.\nΤελικά κάνει call και δημιουργείται έτσι ένα τεράστιο pot, αξίας πάνω από μισό εκατομμύριο. Οι δύο παίκτες συμφωνούν, πριν ανοίξουν τα φύλλα τους, να “τρέξουν” το board δύο φορές.\nΑμέσως μετά ανοίγουν τα φύλλα και αρχίζουν τα σχόλια και τα επιφωνήματα στο τραπέζι. Ο Badziakouski λέει, “γιατί έκανες call?!” και ο Cates απαντάει, “εσύ γιατί τα βάζεις όλα; Πιστεύεις ότι θα περάσει εύκολα από τρεις παίκτες με τόσα πολλά μέσα στο pot;”\nBadziakouski: K J\nBoard #1: T7989. Κερδίζει ο Badziakouski με κέντα στον βαλέ.\nFlop #2: KQK\nΟ Badziakouski βρίσκει trips και τα πράγματα για τον Cates δείχνουν πολύ άσχημα, αλλά…\nTurn: Q και παρότι ο Badziakouski κάνει full house, ο Cates έχει ακόμα ελπίδες, αφού στο short deck ποκερ, το χρώμα κερδίζει το φουλ.\nO Cates κάνει Royal Flush και παίρνει έτσι το μισό pot. Οι αντιδράσεις στο τραπέζι είναι απολαυστικές…


Μια "Χριστουγεννιάτικη Iστορία",που έζησα τα πρώτα μου Χριστούγεννα στην ΕΤΕ!\nΤο 1964 έχοντας τοποθετηθεί στην Εθνική Τράπεζα στο Κιάτο και έχοντας ήδη συμπληρώσει δυο μήνες και κάτι, θα γιόρταζα για πρώτη φορά με χαρά το Χριστουγεννιάτικο διήμερο σαν Τραπεζικός υπάλληλος!\nΤην τρίτη ημέρα, προσερχόμενος στο Κατάστημα, πήγα με χαρά να ανταλλάξω τις καθιερωμένες ευχές με τον Διευθυντή μου, αλλά το χέρι μου έμεινε μετέωρο καθώς αντί να μου δώσει το χέρι του, άκουσα ένα «εξάψαλμο» που με ξάφνιασε και με στενοχώρησε πάρα-πολύ!\nΣτην συνέχεια άκουσα και την αιτία, πως την δευτέρα των Χριστουγέννων δεν είχα πάει να δουλέψω, όπως οι άλλοι συνάδελφοί μου για να βγάλουν τους τόκους των Καταθέσεων!\nΓια τους νεότερους θα πρέπει να σημειώσω πως τότε η μηχανολογιστική υποστήριξη εκάλυπτε μόνο το Κέντρο και τα Επαρχιακά Καταστήματα ήσαν υποχρεωμένα με δική τους ευθύνη να βγάζουν τους τόκους καταθέσεων και χορηγήσεων!\nΘυμάμαι ακόμα εκείνα τα λόγια του, αντί ευχών να με επιπλήττει στον πληθυντικό της ευγένειας λέγοντας:\n-Εχθές κ. τάδε δεν ήρθατε να βγάλουμε τους τόκους των Καταθέσεων, ενώ ο κ. Παρασκευόπουλος που έχει τα διπλάσια χρόνια από σένα ήταν εδώ!\nΚαι του απάντησα ήρεμα:\n-Μα κ. Διευθυντά νόμιζα πως ήταν αργία! Και δέχθηκα κι άλλη επίπληξή γι αυτό που του είχα πει!\n-Ορίστε τώρα χθεσινός υπάλληλος μας κάνεις και πνεύμα!\nΤα χρόνια βεβαίως πέρασαν και γνωριστήκαμε καλύτερα, αφού φυσικά εν τω μεταξύ σε λίγες μόλις ημέρες είχαμε «συμφιλιωθεί» και είχανε ξεχασθεί όλα!\nΜάλιστα μετά πολλά χρόνια όταν με βρήκε στην Αθήνα σε άλλο Κατάστημα φρόντισε να με πάρει πάλι στο δικό του και με αξιοποίησε ανάλογα με τις τότε γνώσεις μου!\nΦυσικά με τον διάλογο που παρέθεσα, σε καμιά περίπτωση δεν θα ήθελα να σπιλώσω την μνήμη εκείνου του πρώτου Διευθυντού μου! Απλά τα γράφω για τους κυρίους Φραγκιαδάκηδες, που είναι στα πράγματα και που αντικατέστησαν όλα τα στελέχη της Διοικήσεως με εξωσχολικούς και δεν φρόντισαν ποτέ να μάθουν την ιστορία των ανθρώπων της Τράπεζας που διευθύνουν!\nΚανείς δεν θα τους πληροφορήσει πως εμείς δουλέψαμε και απλήρωτες Κυριακές σε εξαήμερες εβδομάδες, και πως όταν η Αστυνομία κάποιες φορές μας έπιανε να δουλεύουμε πέρα του ωραρίου, εμείς πηγαίναμε στα Δικαστήρια να υποστηρίξουμε την Τράπεζα! Φυσικά κανείς δεν θα τους πληροφορήσει πως εν γνώσει μας δουλέψαμε και άπειρες «απλήρωτες» υπερωρίες!\nΕίμαστε εμείς οι συνταξιούχοι που εδώ και ένα χρόνο, μας πέταξαν στο καλάθι των αχρήστων, μειώνοντας δραστικά τις αποδοχές μας, που είχαν συμφωνηθεί 70 χρόνια πρωτύτερα και που η Τράπεζα όλα τα χρόνια έκανε τις κρατήσεις για τον ΛΕΠΕΤΕ, τον λογαριασμό που η ίδια η Τράπεζα διαχειριζόταν, μέχρι να βγούμε στην σύνταξη!\nΣτο μυαλό μου όμως μόλις ήρθαν και κάποιοι άτυχοι συνάδελφοι, που όπως όλοι μας, δοκιμαστήκαμε ετούτα τα μνημονιακά χρόνια κάνοντας συνεχώς προσαρμογές στην ζωή μας, αλλά δυστυχώς εκείνοι δεν άντεξαν και έφυγαν από ξαφνικούς θανάτους βρίσκοντας το βαθύ χέρι της Τράπεζας στις τσέπες μας!\nΕίναι άδικο κύριοι Φραγκιαδάκηδες, γιατί εμείς την μεγαλώσαμε αυτή την Τράπεζα, προσελκύοντας και εξυπηρετώντας τους πελάτες μας, και την πονάμε ακόμα όπως και τους πελάτες της!\nΕσείς δυστυχώς δεν μπήκατε στον κόπο να ξεφυλλίσετε την ιστορία της! Κλείνετε Καταστήματα ταλαιπωρείτε τους πελάτες, στέλνοντάς τους σε άλλα μακρύτερα! Και τώρα οι νοητές ουρές των συναλλαγών με νούμερα μακραίνουν!\nΚαι αν είναι ακριβείς οι πληροφορίες μου, εντελώς ψυχρά δίνετε εντολές στα Καταστήματα, το συναλλακτικό κοινό που θα βρίσκεται μέσα μετά το κλείσιμο της πόρτας, όταν η εξυπηρέτησή τους θα παραβίαζε το εντός ορίων κλείσιμο του Ταμείου να τους βγάζουν έξω!\nΚαι όμως θα μπορούσε να το είχατε διευθετήσει με την Κυβέρνηση και τους Επόπτες Εργασίας, (αφού εσείς συρρικνώσατε την Τράπεζα), πληρώνοντας απλά κάποιες υπερωρίες σε όσους εξ ανάγκης υπαλλήλους θα παρέμειναν να εξυπηρετούν τους πελάτες που βρίσκονται μέσα και φυσικά έχουν πάρει αριθμό!\nΕναλλακτικά θα μπορούσε τα μηχανήματα που δίνουν τους αριθμούς, να τα προγραμματίζετε να σταματούν εφ’ όσον αυτά βλέπουν τον πιθανό χρόνο παραμονής του πελάτη!\nΑλλά αυτά ποιος να σας τα πει, αφού κανείς σας δεν πέρασε ποτέ από κανένα Κατάστημα ούτε σαν πελάτης αλλά ούτε και κάνοντας τυχαία ένα απλό πέρασμα από τους χώρους εργασίας!\nΕκτός και έχετε τοποθετηθεί για κάποιο άλλο λόγο!\nΗΛΙΑΣ ΑΓΓΕΛΟΠΟΥΛΟΣ(Συνταξιούχος ΕΤΕ)\nMore in this category: « Η προσφορά για Εθνική Ασφαλιστική και οι επιφυλάξεις της ΕΤΕ Συνταξιούχοι ΕΤΕ-ΛΕΠΕΤΕ: Τσουνάμι αποκλεισμών-καταλήψεων σε κεντρικά υποκαταστήματα της ΕΤΕ σε 14 πόλεις »


Αυτό είναι ίσως το πιο «διαστημικό» σπίτι που έχεις δει στην Αθήνα (ΦΩΤΟ) | It's Possible\nαρχικηVIRALΑυτό είναι ίσως το πιο «διαστημικό» σπίτι που έχεις δει στην Αθήνα (ΦΩΤΟ)\nΤο οικόπεδο της συγκεκριμένης κατοικίας διέθετε μια απαλή κλίση κατωφερική από το δρόμο προς την πίσω του πλευρά και επιμήκεις αναλογίες. Η κατοικία εκτείνεται στο μέγιστο δυνατό μήκος του οικοπέδου, διατηρώντας μια συμπαγή πρόσοψη προς το βόρειο προσανατολισμό, προς την πλευρά του δρόμου. Η επιλογή των αρχιτεκτόνων ήταν να συγκεντρώσουν το λειτουργικό πρόγραμμα της κατοικίας σ’ αυτή τη γραμμική ζώνη, απελευθερώνοντας τη μέγιστη δυνατή έκταση κήπου προς τη μεσημβρία, όπως σημειώνει το Ktirio.gr.\nΑπέναντι από αυτή την αυλή βρίσκεται μια διαμπερής κουζίνα και αντιδιαμετρικά, μετά από το κλιμακοστάσιο που μεσολαβεί, αναπτύσσονται το καθιστικό και η τραπεζαρία. Στο καθιστικό η επίπλωση και η διαμόρφωση των ψευδοροφών συνεχίζουν τη διαγώνια σχεδίαση των όψεων: τα ντουλάπια και το τζάκι σχηματίζουν μια ζώνη που κάμπτεται ελισσόμενη, καθώς αναπτύσσεται πίσω από τη βορινή πρόσοψη. Όλοι αυτοί οι χώροι διημέρευσης συνορεύουν με τη μεσημβρινή αυλή, που εκτείνεται πίσω από την ορθογώνια σε κάτοψη κατοικία, σε όλο της το μήκος. Με αυτή την αυλή, για την οποία δεν παρέχεται η οποιαδήποτε υπόμνηση εξωτερικά, η κατοικία ανοίγεται προς τη θέα της πεδιάδας. Σ’ αυτό τον υπαίθριο χώρο αναπτύσσεται η πισίνα, συνιστώντας το τελευταίο οπτικό όριο πριν από τη μακρινή θέαση του ελαιώνα.\nΜια άποψη για τη νέα εποχή: Οι leaders πρέπει να αποδεχτούν ότι είναι ΟΚ να δουλεύεις από το σπίτι


Μarfin Egnatia: Η καλύτερη τράπεζα στο Private Banking στην Ελλάδα – 1 Voice\nΜarfin Egnatia: Η καλύτερη τράπεζα στο Private Banking στην Ελλάδα\nH Marfin Egnatia Bank, αναδείχθηκε από το διεθνές περιοδικό Euromoney, ως η καλύτερη Τράπεζα στην Ελλάδα, για το 2011, στον τομέα του Private Banking. H Marfin Egnatia Bank, αναδείχθηκε από το διεθνές περιοδικό Euromoney, ως η καλύτερη Τράπεζα στην Ελλάδα, για το 2011, στον τομέα του Private Banking.\nΟ τομέας Private Banking της τράπεζας διαθέτει 10 Μονάδες σε Κύπρο, Λονδίνο και Αθήνα και με 110 εξειδικευμένα στελέχη, διαχειρίζεται €4,7 δισ από 4.500 πελάτες. Οι εργασίες εκτείνονται στους τομείς της παραδοσιακής Τραπεζικής, των διεθνών επενδύσεων καθώς επίσης του οικονομικού προγραμματισμού και της διαχείρισης ακίνητης περιουσίας. Προϊόντα από 6 διεθνείς επώνυμους οίκους παρακολουθούνται και προκρίνονται για συμμετοχή στα χαρτοφυλάκια των πελατών σύμφωνα με αυστηρές διαδικασίες επιλογής από έμπειρες αναλυτικές ομάδες στρατηγικής και μελετών. Η παρουσία του Private Banking εκτείνεται σε χώρες που δραστηριοποιείται ο Όμιλος, Ρωσία, Ουκρανία, Ρουμανία, Σερβία, Εσθονία, Μάλτα, και Guernsey μέσω της Διεύθυνσης International Wealth Management.\nΗ βράβευση του έγκυρου περιοδικού θεωρείται αποτέλεσμα της υψηλής ποιότητας παρεχομένων υπηρεσιών στους πελάτες της κατηγορίας αυτής. Με σεβασμό στον επενδυτικό κίνδυνο που ο κάθε πελάτης επιθυμεί να αναλάβει και με συνεχή και σε βάθος ανάλυση των αγορών η Τράπεζα κατάφερε παρά τη δύσκολη συγκυρία, να δημιουργήσει προστιθέμενη αξία για τους πελάτες που την εμπιστεύτηκαν.


ΟΔΟΣ 27.6.2019 | 992\n"Από τη Ζαγορίτσανη στο Τσάριγκραντ"\nΣτην Καστοριά τα πράγματα δεν είχαν την ίδια πορεία. Το ζήτημα των Σλαβοφώνων είναι μια πονεμένη υπόθεση για τη Δυτική Μακεδονία. Στερεότυπα και ταμπού έχουν διαμορφώσει μια ιδιαιτέρα συντηρητική κοινωνία.\nΞεκινώντας να δίνω κάποιες απαντήσεις στην επιστολή του κ. Λεωνίδα Παπαδημητρίου, περί της «Δημοτικής Πινακοθήκης», που δημοσίευσε η ΟΔΟΣ στο φύλλο της 16.5.2019, θα σταθώ αρχικά στην έκφραση που χρησιμοποίησα.\nΤο σιουφρουμένο ρόδι\nΏσπου κάποια φορά, κι αφού ο πόλεμος τέλειωσε, γύρισαν οι άλλοι συγκρατούμενοί του. Μέσες άκρες κάτι μισόλογα ψέλλισαν.\nΗ ΔΕΥΑ Καστοριάς\nΈναν μήνα μετά την επανεκλογή του προέδρου της και (πολύ) καλώς αμειβόμενου για να ευρίσκει τας λύσεις κ. Σ. Φουλιρά ως δημοτικού συμβούλου υπό τον νέο δήμαρχο κ. Ι. Κορεντσίδη, και μετά τις προεκλογικές θωπείες, ήρθε η «ώρα για δουλειά» και περάσαμε στην απειλή.\nΦίλος ιερεύς με ρωτά μήπως από το ρήμα θεοί (με περισπωμένη) –το είδε σε κάποια ευχή– παράγεται η λέξη Θεός.\nα) Για τον δάσκαλο-ήρωα Γεώργιο Παπαγιαννόπουλο\nαπό το Μαυροχώρι\nΑκριβώς τη μέρα που η ΟΔΟΣ ανάρτησε κείμενο του ξεχωριστού Μαυροβινού λόγιου Αρχιμανδρίτη Γερμανού Χρηστίδη, ανοίχτηκε ένα παμπάλαιο μπαούλο και μας παραδόθηκε όλο το περιεχόμενό του.\nβ) Γερμανός Καραβαγγέλης\n13 Ιουνίου 1959, μετακομιδή λειψάνων.\nΚαμία έκπληξη δεν προκάλεσε η ανακοίνωση των υποψήφιων βουλευτών των δύο -μεγαλύτερων- κομμάτων, του ΣυΡιζΑ και της ΝΔ στην Καστοριά.\nΓνωστό είναι ότι διώχθηκαν, φυλακίσθηκαν, υπέφεραν 1000 και πλέον, ως μη ώφειλαν, από την δικτατορία του Μεταξά. Και ο Ελ. Βενιζέλος είχε εξορίσει πολύ περισσότερους...\nΜία εξωστρεφής πόλη\nΑσυνήθιστα εξωστρεφής έδειχνε η Καστοριά το περασμένο Σαββατοκύριακο. Ο λόγος φυσικά ήταν κάποιες από τις εκδηλώσεις που πραγματοποιήθηκαν και (επιτέλους) δεν είχαν σχέση με την (αληθινή ή πλαστή) παράδοση του τόπου.\n-Η δευτερογενής κρίση στη ΔΕΗ\n-Συνέντευξη με την συγγραφέα Λένα Μαντά


Έβρος: Αυτός είναι ο νέος φράχτης - Ποια θα είναι τα χαρακτηριστικά του - Pieria News\nΑρχική Ελλάδα Έβρος: Αυτός είναι ο νέος φράχτης – Ποια θα είναι τα χαρακτηριστικά...\nΈβρος: Αυτός είναι ο νέος φράχτης – Ποια θα είναι τα χαρακτηριστικά του\n17/10/2020, 6:40 μμ\n«Η κατασκευή του νέου φράχτη στα ελληνοτουρκικά σύνορα στον Έβρο ήταν το ελάχιστο που μπορούσε να κάνει η κυβέρνηση για να νιώθουν ασφαλείς οι Έλληνες πολίτες οι οποίοι κρατάνε πολύ υψηλά το φρόνημα της χώρας σε μια τόσο δύσκολη συγκυρία», υπογράμμισε ο Πρωθυπουργός Κυριάκος Μητσοτάκης, συζητώντας με τον περιφερειάρχη Αν. Μακεδονίας – Θράκης Χρ. Μέτσιο, αμέσως μετά την αναλυτική παρουσίαση που του έγινε στις Φέρες για την πορεία εκτέλεσης των εργασιών κατασκευής του φράχτη. Ο πρωθυπουργός είπε ότι οι εργασίες προχωρούν ταχύτατα, το έργο θα ολοκληρωθεί τον Απρίλιο του 2021 όπως έχει προγραμματιστεί, και σε ερώτηση του αντιπεριφερειάρχη Έβρου Δ. Πέτροβιτς απάντησε ότι θα έρθει τότε στον Έβρο για να το εγκαινιάσει.


Ο Λίβανος είναι μια χώρα τόσο διαφορετική αλλά ταυτόχρονα και τόσο οικεία, με τεράστια ιστορία από τα αρχαία χρόνια μέχρι και σήμερα. Στο πολύπαθο Λίβανο δεν θα δείτε ορδές τουριστών, καθώς το πρόσφατο παρελθόν και η εύθραυστη ηρεμία συμβάλουν αρνητικά στην εικόνα της χώρας, η οποία όμως έχει αρκετά να δώσει στους επισκέπτες. Αρχαίες πόλεις, εξαιρετικά μουσεία, υπέροχοι άνθρωποι και μοναδική κουζίνα είναι μερικοί από τους λόγους που θα σε κάνουν να λατρέψεις αυτή την υπέροχη χώρα της Μέσης Ανατολής.\nΜπορεί ο Λίβανος να μην είναι ένας προορισμός πρώτης γραμμής αλλά σίγουρα έχει πολλά να δώσει στον επισκέπτη. Αρχαίες και σύγχρονες πόλεις, ρωμαϊκά μνημεία, μέρη με εξαιρετική φυσική ομορφιά αλλά και μνημεία που μαρτυρούν το ταραχώδες παρελθόν της χώρας είναι μερικά από τα μέρη που αξίζει να ανακαλύψετε σε τούτη τη μικρή αλλά πολύ όμορφη χώρα της Μέσης Ανατολής.\nΣίγουρα η κουζίνα του Λιβάνου δε χρειάζεται συστάσεις καθώς πρόκειται για μια από τις γευστικότερες του κόσμου. Το φαγητό είναι ένας σημαντικός λόγος να επισκεφθείτε τη χώρα και αυτό λέει πολλά.\nΜερικά από τα προϊόντα που αξίζει να πάρετε μαζί σας φεύγοντας από το Λίβανο είναι τα υπέροχα σιροπιαστά γλυκά αλλά και τα εξαιρετικά κρασιά της κοιλάδας Μπεκάα. Στη Βηρυτό επίσης θα βρείτε πολύ ωραία καταστήματα που εμπορεύονται πανέμορφα ανατολίτικα χειροτεχνήματα.


Απρίλιος 1941. Ο Αντισυνταγματάρχης(Ανχης) Γεώργιος Γρίβας και η υποχώρηση της ΙΙας Μεραρχίας από τα αλβανικά βουνά.\nΟ Αντισυνταγματάρχης Γεώργιος Γρίβας βρίσκεται στην έδρα της II Μεραρχίας από τις 23 Ιανουαρίου 1941, αντικαθιστώντας τον Αντισυνταγματάρχη πεζικού Χριστοδουλίδη Δημήτριο, στη θέση του Επιτελάρχη.\nΗ ΙΙα Μεραρχία ανήκε στη δύναμη του Α΄ Σώματος Στρατού (Α΄ Σ.Σ) και είχε διοικητή τον υποστράτηγο Γεώργιο Λάβδα. Στην II Μεραρχία ανήκε το 3ο Σύνταγμα Πεζικού, το 34ο Σύνταγμα Πεζικού (ήταν στην VIII Μεραρχία και επανήλθε στις 4 Δεκεμβρίου), το 36ο Σύνταγμα Πεζικού, το 39ο Σύνταγμα Ευζώνων (ήταν στην VIII Μεραρχία και επανήλθε στις 16 Νοεμβρίου), το II Σύνταγμα Πυροβολικού και η II Ομάδα Αναγνωρίσεως.\nΟ διοικητής της II Μεραρχίας, υποστράτηγος Γεώργιος Λάβδας, ήταν λίγο μεγάλος κι έτσι μεγάλο βάρος της διοίκησης έπεφτε στον Επιτελάρχη. Ο αεικίνητος Αντισυνταγματάρχης Γεώργιος Γρίβας όργωσε το μέτωπο της Μεραρχίας, εμψυχώνοντας του στρατιώτες και τους αξιωματικούς του. Επίσης, κατέστρωσε τα σχέδια της αμυντικής διάταξης, αλλά και τα επιχειρησιακά σχέδια για τις επιθετικές εξορμήσεις των μονάδων της Μεραρχίας. Ήταν η «ψυχή» της Μεραρχίας.\nΑπό την Ιστορία της II Μεραρχίας του Γ.Ε.Σ, γράφουμε συνοπτικά την δραστηριότητά της από την αρχή του χρόνου, μέχρι την Γερμανική επίθεση στις 6 Απριλίου 1941:\n«Η II Μεραρχία από της 1ης Ιανουαρίου 1941, μεταπεσούσα εις αμυντικήν διάταξιν, κατείχε τον νοτιανατολικώς Τεπελενίου τομέα, συμπεριλαμβάνοντα τα χωρία Μαλέσοβα, Χόρμοβα, και τον ορεινόν όγκον Μπούζει Σεφέρ Αγιάτ. Εν τη τοποθεσία ταύτη η Μεραρχία απέκρουσε επιτυχώς\nεξαπολυθείσας κατά του δεξιού της επιθέσεις.\nΤην 15ην Φεβρουαρίου επαναλήφθησαν αι επιθετικαί ενέργειαι δια των 34ου και 39ου Συνταγμάτων προς Μεστάνι-Πέκλι, καταληφθείσης της κορυφής Γκόλιτο επί του χιονοσκεπούς όρους Νεμέρσκα. Κατ’ αυτάς συνελήφθησαν αιχμάλωτοι 34 αξιωματικοί και 775 οπλίται. Αι επιχειρήσεις διεκόπησαν την 20ην Φεβρουαρίου λόγω ενσκηψάσης σφοδρής χιονοθυέλλης. Η επίθεσις επανελήφθη την 7η Μαρτίου δια του 34ου Συντάγματος και του διατεθέντος εκ της IV Μεραρχίας 11ου τοιούτου. Την 8η Μαρτίου το 34ο Σύνταγμα, κατόπιν σκληρού αγώνος σώματος προς σώμα, καθ’ όν εχρησιμοποιήθησαν ακόμη και λίθοι, κατέλαβε το ισχυρώς ωργανωμένον ύψωμα 739, διαλύσαν το κατέχον τούτο ιταλικόν τάγμα, ούτινος συνέλαβε τον ταγματάρχην διοικητήν μετά του επιτελείου του και περί 300 οπλίτες αιχμαλώτους.\nΚατά την αρξαμένην την 9ην Μαρτίου μεγάλην εαρινήν ιταλικήν επίθεσιν, η Μεραρχία υπέστη σοβαρούς βομβαρδισμούς. Εκτοξευθείσαι την 18ην και 24ην Μαρτίου ισχυραί επιθέσεις κατά του δεξιού της απεκρούσθησαν επιτυχώς».\nΗ Γερμανική επίθεση βρήκε τον Ελληνικό Στρατό στα αλβανικά βουνά να κατέχει δεσπόζουσα θέση, μετά τις νίκες έναντι των Ιταλών και με ηθικό πολύ υψηλό. Η ΙΙα Μεραρχία, όπως γράψαμε ανήκε στο Α΄ Σώμα Στρατού(Α΄ Σ.Σ.) που μαζί με το Β΄Σ.Σ αποτελούσαν το Τμήμα Στρατιάς Ηπείρου(Τ.Σ.Η.).\nΜετά την κατάρρευση του μετώπου και την επέκταση των Γερμανικών δυνάμεων προς ο εσωτερικό της χώρας αποφασίστηκε ο υποχωρητικός ελιγμός της ΤΣΗ. Οι αμυντικές επιχειρήσεις ξεκίνησαν στον τομέα του Α΄Σ.Σ στις 14 και 15 Απριλίου 1941. Η ΙΙα Μεραρχία κατείχε τον τομέα νοτιοδυτικά της Κλεισούρας εκατέρωθεν του Δρίνου ποταμού, με το 3ο και το 2/39 σύνταγμα στη πρώτη γραμμή και τα 36ο και 34ο συντάγματα σε εφεδρεία της Μεραρχίας και του Α΄ Σώματος Στρατού. Είχε δώσει σφοδρές μάχες κατά τους μήνες Φεβρουάριο και τον Μάρτιο με αρκετές απώλειες, χωρίς όμως να χάσει τα εδάφη της.\nΤο πρωί της 14ης Απριλίου 1941, οι Ιταλοί επιτέθηκαν σ’ ολόκληρο τον τομέα του Α΄Σ.Σ. με στόχο την επέκτασή τους αλλά και για να βολιδοσκοπήσουν την αντίσταση των ελληνικών δυνάμεων λόγω της ραγδαίας προέλασης των Γερμανών. Στον τομέα της ΙΙας Μεραρχίας οι ιταλικές δυνάμεις επιτέθηκαν μετά από προετοιμασία του πυροβολικού τους για να καταλάβουν την τοποθεσία ανατολικά του Δρίνου ποταμού. Η επίθεση συνετρίβη με μεγάλες απώλειες των Ιταλών. Τα καταληφθέντα προκεχωρημένα σημεία τα επανακατέλαβαν οι δυνάμεις της ΙΙας Μεραρχίας το απόγευμα, χωρίς να χρησιμοποιηθούν οι εφεδρείες της. Οι ιταλικές επιθέσεις συνεχίστηκαν και την επόμενη μέρα στο μέτωπο του Α΄Σ.Σ.\nΗ γενική κατάσταση του ΤΣΗ το πρωί της 16 Απριλίου ήταν ανησυχητική λόγω των εξελίξεων στην δυτική Μακεδονία. Επίσης υπήρχε κίνδυνος και από την ανατολική πλευρά και μάλιστα την στιγμή που ο υποχωρητικός ελιγμός βρισκόταν σε εξέλιξη. Το Α΄Σ.Σ δεν είχε αρχίσει ακόμη την υποχώρησή του περιμένοντας να ολοκληρωθεί ο ελιγμός της στρατιάς Ηπείρου. Το πιο ανησυχητικό φαινόμενο στην όλη κατάσταση ήταν η πτώση του ηθικού στο στράτευμα με κρούσματα ανυπακοής και διαρροή οπλιτών προς τα μετόπισθεν. Έγινε σύσκεψη στη έδρα της ΤΣΗ για την αντιμετώπιση της κατάστασης. Τα νέα που έρχονταν από την Αθήνα δεν άφηναν και πολλά περιθώρια.\nΣτις 16 Απριλίου το ΤΣΗ διέταξε την συνέχιση του υποχωρητικού ελιγμού. Τη ίδια μέρα ξεκίνησε και η σύμπτυξη του Α΄Σ.Σ κατά τον άξονα Παλαιόκαστρο-Αργυρόκαστρο-Κακαβιά-Ζίτσα.\nΗ ΙΙα Μεραρχία του Ανχη Γρίβα θα συνεπτύσσετο στη ζώνη μεταξύ Δρίνου ποταμού και της οροσειράς Νεμέρτσκα με το 36ο και 29ο σύνταγμα. Στα δυτικά του Δρίνου βρισκόταν το 3ο σύνταγμα με ένα τάγμα πολυβόλων και στην περιοχή Τσέπα το 34ο σύνταγμα που βρισκόταν εκεί θα υπάγονταν στην VIII Μεραρχία. Στη συνέχεια η Μεραρχία θα συνεπτύσσετο στον άξονα της ημιονικής οδού Γκλάμποβα-Ερρινδή Δοξάτι-Λιέτοβιτς-Λιμπόχοβο-Επισκοπή. Η έναρξη της υποχώρησης θα ξεκινούσε την νύχτα 16 προς 17 Απριλίου. Η πρώτη αμυντική τοποθεσία του ελιγμού της ΙΙας Μεραρχίας κατελήφθη το απόγευμα τη; 16ης Απριλίου από δυο εφεδρικά τάγματα, το σε 36ο σύνταγμα-μείον ένα τάγμα- κινήθηκε και κατέλαβε την επόμενη μέρα, την δεύτερη τοποθεσία στα υψώματα Κεσαράτι-Κρίνα και υψώματα Αγίας Τριάδας, όπου και εγκαταστάθηκε την νύχτα της 17ης Απριλίου 1941. Τα τμήματα που ήταν σε επαφή απαγκιστρώθηκαν χωρίς να γίνουν αντιληπτά από τον εχθρό. Το απόγευμα της 17ης ο εχθρός ήρθε σε επαφή με την πρώτη τοποθεσία στο ύψωμα Στρακοβέτς νότια του Γκλαμπόβου προς Παλαιόκαστρο. Η επαφή εκδηλώθηκε με πυρά και κατά την διάρκεια της νύχτας και με την βοήθεια της έντονης ομίχλης επιτέθηκαν σε ελληνικά τμήματα της ΙΙας Μεραρχίας στην περιοχή Αγίου Γεωργίου-Γκλαμπόβου αναγκάζοντας αυτά να συμπτυχθούν. Ο Δ/της του 39ου σύντάγματος ευζώνων ευρισκόμενος εκεί επιτέθηκε και ανακατέλαβε τις θέσεις. Στην περιοχήανατολικά του Δρίνου και έναντι της ζώνης του ΙΙΙ/36 Τάγματος, ο εχθρός προσπάθησε να προσεγγίσει τις θέσεις του τάγματος με πλωτά μέσα στέλνοντας ταυτόχρονα δυνάμεις προς τον πεδινό διάδρομο στην ανατολική όχθη του Δρίνου ποταμού. Η ιταλική προσπάθεια απέτυχε έχοντας υποστεί αρκετή φθορά. Στη συνέχεια η σύμπτυξη των δυνάμεων της ΙΙας Μεραρχίες έγινε χωρίς προβλήματα. Το 3ο Σύνταγμα επανήρθε στη ζώνη της Μεραρχίας και ετέθη στην εφεδρεία. Έως και της 20 Απριλίου 1941 ο εχθρός δε ήρθε σε επαφή με τη τοποθεσία των τμημάτων της ΙΙας Μεραρχίας.\nΟι εξελίξεις που ακολούθησαν ήταν ραγδαίες με την αυτοκτονία του Πρωθυπουργού Κορυζή, την συνθηκολόγηση του Τσολάκογλου και την φυγή της Ελληνικής Κυβέρνησης και του Βασιλιά στην Κρήτη. Στις 23 Απριλίου παραιτήθηκε και ο Αρχιστράτηγος Παπάγος. Το Α΄Σ.Σ ήταν υπό διάλυση με τις διαρροές των στρατιωτών και των μονάδων να γίνονται ανεξέλενκτα . Όμως ο Επιτελάρχης της ΙΙας Μεραρχίας Ανχης Γεώργιος Γρίβας συνέχιζε την υποχώρηση της Μεραρχίας συντεταγμένα χωρίς να παρατηρηθούν φαινόμενα διάλυσης. Σε σήμα του προς το Α΄Σ.Σ αναφερόμενος στα γεγονότα διάλυσης ανέφερε μεταξύ άλλων : «..ουδέποτε διενοήθη να συμπτυχθή(η ΙΙα Μεραρχία) άνευ διαταγής των προισταμένων της αρχών, αν όμως διαταχθή να καταθέση τα όπλα και να παραδοθή εις τους εχθρούς, θα ενεργήση μόνον ότι υπαγορεύει η τιμή, το όνομα και η πολεμική ιστορία της».\nΗ ΙΙα Μεραρχία κινήθηκε προς την περιοχή Πωγωνίου στις 22 Απριλίου. Ο Αντισυνταγματάρχης Γρίβας εισηγήθηκε στον Υποστράτηγο Λάβδα να μην παραδώσουν τον οπλισμό τους στους Γερμανούς, θεωρώντας αυτήν την πράξη ατιμωτική. Ο Υποστράτηγος Λάβδας συμφώνησε. Επίσης ο Ανχης Γρίβας εισηγήθηκε να δημιουργηθεί ένα κλιμάκιο από αξιωματικούς και στρατιώτες έμπιστους και ψυχωμένους και να μεταβούν στα μετόπισθεν να χτυπήσουν τον εχθρό. Όμως η έντονη παρουσία των Γερμανών και οι συνεχείς βομβαρδισμοί των συνόρων δεν άφηνα πολλά περιθώρια. Τελικά η ΙΙα Μεραρχία μετακινήθηκε νοτιότερα στην περιοχή Αυγό,Ν. Μπιζανίου αφού παρέδωσε τον οπλισμό της στο Πεδινό, πλήν του 3ου Συντάγματος. Αποφασίσθηκε η διάλυση της μεραρχίας και οι άνδρες της μετακινήθηκαν ως εξής:\nΤο 3Ο Σύνταγμα παρέδωσε τον οπλισμό στο Θεριακίσι την 26η Απριλίου 1941 και κινήθηκε με το 34ο Σύνταγμα μέσω Άρτας-Αγρινίου-Μεσολογγίου όπου έφτασαν στις 6 Μαίου 1941 και μετά από δυο μέρες διαλύθηκαν.\nΤο 36ο Σύνταγμα κινήθηκα προς Φιλιππιάδα κι από εκεί ένα μέρος πήγε προς Αγρίνιο και ένα μέρος προς Λαμία που έφτασε στις 4-5-41 και εκεί διαλύθηκε.\nΣτο μοναδικό Σύνταγμα που παρατηρήθηκε κάποια ελαφρά διάλυση ήταν το 39ο που ακολούθησε την διαδρομή του 3ου και 34ου Συντάγματος όπου οι άνδρες του έφτασαν στο Μεσολόγγι στις 3-5-41 στην έδρα του συνάγματος, όπου και ακολούθησε η διάλυση.\nΟ Δ/της της ΙΙας Μεραρχίας υποστράτηγος Λάβδας, ο Επιτελάρχης Ανχης Γεώργιος Γρίβας και ένα μέρος του επιτελείου αναχώρησαν στις 25 Απριλίου 1941 και μέσω του ορεινού δρομολογίου Προυσού-Λιδωρικίου-Αμφίσσης έφτασαν στην Αθήνα στις 8 Μαίου 1941. Η ηγεσία της ΙΙας Μεραρχίας δεν παρέδωσε τον οπλισμό της, τον κράτησε γιατί στο μυαλό τους άρχισαν κιόλας οι πρώτες σκέψεις για αντίσταση στον κατακτητή. Στην μονή Προυσού που έμειναν ένα βράδυ να ξαποστάσουν, πορευόμενοι προς Αθήνα, ο Ανχης Γρίβας είπε ότι δεν πρέπει να μείνουν με σταυρωμένα χέρια κι ότι κάτι πρέπει να γίνει για την λευτεριά της πατρίδας. Έτσι, εκεί πάρθηκε η πρώτη απόφαση για την δημιουργία αντιστασιακής οργάνωσης από αξιωματικούς και άνδρες της ΙΙας Μεραρχίας. Φτάνοντας στην Αθήνα αυτή η απόφαση θα έπαιρνε σάρκα και οστά τον Ιούνιο του 1941 με την δημιουργία της εθνικής αντιστασιακής οργάνωσης «Χ».\nΣπύρου Δημητρίου Στρατηγός Γεώργιος Γρίβας –Διγενής. Ο αρχηγός της ΕΟΚΑ ΕκδόσειςΠελασγόςΑθήνα2017\nΓ.Ε.Σ/3ο Επιτελικό Γραφείο, Η Ιστορία της II Μεραρχίας, Στρατιωτικό Τυπογραφείο, Αθήνα,Οκτώβριος1967\nΓΕΣ Το τέλος μιας εποποιίας Απρίλιος 1941 Εκδόσεις ΔΙΣ-ΓΕΣ Αθήνα 1959.\nΠαπαγεωργίου Σπύρος Ο Γρίβας και η «Χ». Το χαμένο αρχείο Εκδόσεις Νέα Θέσις Αθήνα 2004\nΕΘΝΙΚΗ ΑΝΤΙΣΤΑΣΗ Χ - ΓΕΩΡΓΙΟΣ ΓΡΙΒΑΣ ΔΙΓΕΝΗΣ ΕΘΝΙΚΗ ΑΝΤΙΣΤΑΣΗ Χ - IIα ΜΕΡΑΡΧΙΑ 1940-41


Tα γλυπτά της Αθήνας: Διαστρωματώσεις-Ενεργειακές εικόνες XVI. | Politikanet.gr\nTα γλυπτά της Αθήνας: Διαστρωματώσεις-Ενεργειακές εικόνες XVI.\nΘέση: Σταθμός Κεραμεικός (Επίπεδο έκδοσης εισιτηρίων, μετόπη κλιμακοστασίου στο επίπεδο μετεπιβίβασης)\nΥλικό Κατασκευής: Ανοξείδωτος χάλυβας, σωλήνες από διαφανές ακρυλικό, φωτοβόλοι σωλήνες νέον\nΣτο έργο αυτό πρωταγωνιστικό ρόλο έχει το φως, με την μορφή λαμπτήρων και σωλήνων με νέον. Η μεγάλη σύνθεση στο κλιμακοστάσιο του επιπέδου μετεπιβίβασης έχει διαστάσεις 400Χ2400εκ.\nΟ Γιάννης Μπουτέας (Καλαμάτα, 1941 - ) είναι Έλληνας καλλιτέχνης. Σπούδασε χαρακτική στην Ανωτάτη Σχολή Καλών Τεχνών της Αθήνας με τον Κ. Γραμματόπουλο (1959-1964) και συνέχισε τις σπουδές του στην École des Beaux-Arts στο Παρίσι (1966-1970). Ήταν υπότροφος του ΙΚΥ σε όλη τη διάρκεια των σπουδών του. Το 1972 εγκαταστάθηκε στο Παρίσι, όπου εργάσθηκε για δέκα χρόνια. Παρουσίασε το έργο του σε περισσότερες από δέκα ατομικές εκθέσεις και συμμετείχε σε ομαδικές και διεθνείς διοργανώσεις στην Ελλάδα και την Ευρώπη. Εκπροσώπησε την Ελλάδα στη Μπιενάλε του Sao Paulo (1981) και της Βενετίας (1990). Χαρακτηριστικό εκφραστικό του μέσο είναι η χρήση του φωτός, φυσικού ή τεχνητού, συνήθως με τη μορφή σωληνωτών λαμπτήρων νέον, ένα υλικό που εμφανίζεται ήδη στην πρώτη ατομική του έκθεση, στην Αθήνα, το 1972. Τα “φτωχά” υλικά που επιλέγει (σχοινιά και σπάγγοι, πέτρες, λαμαρίνες, πλαστελίνη, καουτσούκ, άσφαλτος και, αργότερα, καθρέφτες), διατηρούν την αυτόνομη εκφραστική και εννοιακή τους φόρτιση, ενώ ταυτόχρονα γίνονται μέρος μιας ευρύτερης εικαστικής δημιουργίας. Οι συνθέσεις του απλώνονται κατά κανόνα στο δάπεδο ή στους τοίχους, ενώ κατά καιρούς επανέρχεται στη δισδιάστατη εικόνα και συνδυάζει τις κατασκευές του με ζωγραφική ή φωτογραφικές επεμβάσεις. Πηγή: athenssculptures.com


Πάρε τη ζωή σου στα χέρια σου! - Pafos Press\nΤο πράγμα είναι απλό. Είτε αφήνεις και αφήνεσαι στα χέρια των άλλων να σε χειραγωγούν σαν μαριονέτα και εσύ να είσαι ένας απλός θεατής στην τελευταία θέση στη ζωή σου ή την παίρνεις στα χεράκια σου και ότι γίνει. Τουλάχιστον θα έχει να κάνει με τις δικές σου επιλογές.\nΖούμε σε δύσκολους καιρούς και καταστάσεις όπου ο καθένας μας προσπαθεί να βρει τα βήματα του, να κάνει τις επιλογές του και να βρει τον εαυτό του.\nΌταν είσαι άνθρωπος αδύναμος, με την έννοια του ότι αφήνεσαι στο να παίρνουν οι άλλοι τις αποφάσεις για σένα, θεωρώντας ότι μόνος ενδεχομένως να κάνεις λάθος και να χρειαστεί να αντιμετωπίσεις τις συνέπειες μόνος σου, τότε είσαι απλά μια μαριονέτα και θεατής στη δική σου ζωή.\nΑυτό θέλεις; Να είσαι κομπάρσος στο έργο που γράφεις εσύ και όχι ο πρωταγωνιστής; Αυτή την ερώτηση την έκανα πολλές φορές στη ζωή μου ειδικά τα τελευταία 10 χρόνια. Λίγο η ανασφάλεια, λίγο ο φόβος, η έλλειψη αυτοπεποίθησης, με τραβούσαν πάντα πίσω ενώ ήξερα ότι μπορούσα να πάω πολύ μπροστά χωρίς σπρώξιμο και χωρίς βοήθεια.\nΠάντα είχα φωνή αλλά ζούσα σαν μουγκή. Δεν έβγαινε λέξη από το στόμα μου. Μέχρι που κάποια στιγμή έκανα έκρηξη, με ρίσκο να προκαλέσω τεράστια ζημιά στον εαυτό μου. Ευτυχώς εκεί κοντά ήταν ο κατάλληλος άνθρωπος για να με “σώσει” απο μένα την ίδια.\nΚαι έτσι έμαθα πως δεν χρειάζονται υπερβολές και βαρύγδουπες κουβέντες. Λίγα και μετρημένα λόγια μπορούν να κάνουν τη διαφορά.\nΝα μιλάς άνθρωπε! Να βάζεις και λίγο τον εαυτό σου πιο πάνω. Μην σε νοιάζει τι θα πουν οι άλλοι, οι δικοί σου, οι φίλοι και οι άγνωστοί σου. Κάνε λάθη, πέσε κάτω και ξανασηκώθου. Τσαλάκωσε την εικόνα σου, γίνε λίγο κωμικός, κλόουν, αυτοσαρκάστου, κάνε τους άλλους να γελάσουν “εις βάρος σου” επείδή εσυ το θες. Αυτό δεν σε κάνει κατώτερο αλλά πιο έξυπνο.\nΚανένας δεν είναι καλύτερος από σένα ή ικανότερος. Αρκεί να τολμήσεις και να προσπαθήσεις πάντα με το ρίσκο όχι να αποτύχεις αλλά να μην πετύχεις με την πρωτη.\nΔεν αποτυγχάνει αυτός που προσπαθεί αλλά αυτός που μένει αμέτοχος στη ζωή του. Η προσπάθεια ποτέ δεν πηγαίνει χαμένη. Προσπαθώντας και κάνοντας πράγματα μαθαίνεις. Και πάντα θα μαθαίνεις γιατί η ζωή είναι ένα σχολείο από το οποίο δεν θα αποφοιτήσεις ποτέ. Θα μαθαίνεις για σένα και για όλα όσα γίνονται γύρω σου μέχρι τη τελευταία σου ανάσα.\nΕπαναλαβάνω. Κανείς δεν είναι καλύτερος από σένα. Ούτε εσύ καλύτερος απο τους άλλους. Άρα όλοι στην ίδια μοίρα είμαστε απλά μαθαίνεις να το διαχειρίζεσαι προς όφελος σου.\nΤα λάθη είναι ανθρώπινα. Το να μην πετύχεις από την πρώτη το στόχο σου δεν σημαίνει ότι δεν θα πετύχεις και στην δεύτερη, τρίτη… προσπάθεια. Αρκεί να την κάνεις. Μην απογοητεύεσαι στο πρώτο εμπόδιο και στη πρώτη δυσκολία.\nΑγάπησε τον εαυτό σου λίγο παραπάνω και πίστωσε τον με χρόνο και συνέχισε να προσπαθείς. Η προσπάθεια και η επιπονή, όπως και η υπομονή, είναι όπλα που όλοι μας έχουμε στα χέρια μας και μπορούμε να χρησιμοποιήσουμε όταν το αποφασίσουμε με τον σωστό τρόπο.\nΕν ολίγοις, αν δεν προσπαθήσεις δεν θα πετύχεις. Όταν αποφασίζεις ότι δεν μπορείς, τότε δεν θα μπορέσεις. Οταν θελήσεις να γίνεις ο καλύτερος, θα γίνεις, αργά ή γρήγορα, θα γίνεις όμως. Όχι για τους άλλους αλλά σένα γιατί είσαι ο καλύτερος εαυτός σου και σου αξίζει η κορυφή.\nΜην ξεχνάς στην πορεία σου αυτή να παραμένεις άνθρωπος. Ταπεινός, να βοηθάς, να στηρίζεις, να αγαπάς! Αυτό είναι που σε κάνει να ξεχωρίζεις!\nΓια αυτό άνθρωπε μου συνέχισε να ελπίζεις, να παλεύεις και να προσπαθείς!\nΘα τα καταφέρεις θα το δεις, μόνο μην σταματήσεις να πιστεύεις και να ονειρεύεσαι!\nΚαλό μας Σαββατοκυρίακο!


Σχεδίαση, Προώθηση και Ψήφιση του Νομοσχεδίου για Δασικούς Χάρτες.\nΕνημέρωση Δελτία Τύπου Σχεδίαση, Προώθηση και Ψήφιση του Νομοσχεδίου για Δασικούς Χάρτες.\n27 Μαϊου 2016 |11:47\nΟ Δήμαρχος Στεργίου επεσήμανε ότι είναι ευχής έργον, μετά τόσα χρόνια να έρχεται μία νομοθετική ρύθμιση για να αποκαταστήσει τα αυτονόητα, να απαλλάξει δηλαδή τις κεντρικές πλατείες και τους πατροπαράδοτους οικισμούς της Δ.Κ. Πεντέλης από τη δασικότητα, που τόσο εύκολα και αβίαστα επέβαλλαν οι δασικοί χάρτες οι οποίοι συντάχθηκαν με υπόβαθρο του ΄45.....\nΤ.Κ. 15127 Μελίσσια Μελίσσια, 27 Μαΐου 2016\nΔΕΛΤΙΟ ΤΥΠΟΥ – 97\nΘΕΜΑ: Σχεδίαση, Προώθηση και Ψήφιση του Νομοσχεδίου για Δασικούς Χάρτες\nΣτην παρέμβαση του Δημάρχου Πεντέλης Δημήτρη Στεργίου – Καψάλη κατά τον Απολογισμό Πεπραγμένων του Βόρειου Τομέα Περιφέρειας Αττικής μεταξύ των άλλων, ο Δήμαρχος Πεντέλης ευχαρίστησε δημόσια τον Αναπληρωτή Υπουργό Περιβάλλοντος και Ενέργειας, αρμόδιο για θέματα περιβάλλοντος κ.Τσιρώνη Ιωάννη για την σχεδίαση, προώθηση και ψήφιση του Νομοσχεδίου, που ρυθμίζει δασικά θέματα στις περιοχές που κυρώθηκαν οι δασικοί χάρτες, όπως στις Δ.Κ. Πεντέλης και Ν. Πεντέλης του Δήμου Πεντέλης και τον Πεντελιώτη Βουλευτή του Σύριζα κο. Γεώργιο Δημαρά για την συνεχή καθημερινή στήριξη του Δημάρχου για την επιτυχή έκβαση των εισηγήσεών του.\nΟ Δήμαρχος Στεργίου επεσήμανε ότι είναι ευχής έργον, μετά τόσα χρόνια να έρχεται μία νομοθετική ρύθμιση για να αποκαταστήσει τα αυτονόητα, να απαλλάξει δηλαδή τις κεντρικές πλατείες και τους πατροπαράδοτους οικισμούς της Δ.Κ. Πεντέλης από τη δασικότητα, που τόσο εύκολα και αβίαστα επέβαλλαν οι δασικοί χάρτες οι οποίοι συντάχθηκαν με υπόβαθρο του ΄45.\nΣτην τοποθέτησή του ο Δήμαρχος τόνισε για μια ακόμη φορά, ότι είναι τουλάχιστον παράλογο πλαγιές και λυκορέματα του Πεντελικού βουνού που ανήκαν σε κάποιο οικοπεδικό – οικοδομικό συνεταιρισμό σε πλήρη διαπλοκή κράτους και συμφερόντων, να απαλλαγούν του δασικού τους χαρακτήρα και να ενταχθούν στο σχέδιο την ίδια στιγμή που οι κεντρικές πλατείες και οι πατροπαράδοτοι οικισμοί των αυτοχθόνων Σαρακατσάνων Πεντελιωτών δομημένες με άδειες του ΄38 και του ΄45 είναι εκτός σχεδίου.\nΣύντομα με την έκδοση των ερμηνευτικών εγκυκλίων από το αρμόδιο Υπουργείο, για την εφαρμογή του ΦΕΚ σε συνέντευξη εφ΄όλης της ύλης για το θέμα ο Δήμαρχος δεσμεύτηκε να ενημερώσει σχετικά.\nαπό Ιούνιο 2010 επισκέφθηκαν 1261611


Πρόκριση στους «8» του Euro Cup για τη Βουλιαγμένη (9-8) | in.gr\n6 Μαρτίου 2021, 23:40\nΔραματική πρόκριση στα προημιτελικά του Euro Cup υδατοσφαίρισης πήρε η Βουλιαγμένη, επικρατώντας 9-8 της Νόβι Μπέογκραντ στο κολυμβητήριο «Πέτρος Καπαγέρωφ» του Πειραιά, στον αγώνα ρεβάνς της φάσης των «16».\nΟ ΝΟΒ είχε αποσπάσει ισοπαλία 7-7 στο Βελιγράδι, την περασμένη εβδομάδα, αλλά η απουσία του πρώτου σκόρερ του, Κώστα Γκιουβέτση, λίγο έλειψε να αποδειχθεί καθοριστική.\nΟι παίκτες του Χρβόγε Κόλιανιν έπαιξαν καλή άμυνα, ιδιαίτερα στον παίκτη λιγότερο, αλλά δυσκολεύονταν να βρουν λύσεις στην επίθεση, όπου μόνο δύο παίκτες (Μυλωνάκης και Καλογερόπουλος) δημιουργούσαν προβλήματα.\nΟι Σέρβοι προηγήθηκαν για πρώτη φορά 7-6 στις αρχές της τελευταίας περιόδου και 8-7 με γκολ του Νικόλοφ, περίπου 5,5 λεπτά πριν τη λήξη. Στο κρίσιμο σημείο, όμως, φώναξε «παρών» ο Άντριγια Μπάσιτς.\nΟ Κροάτης περιφερειακός ισοφάρισε σε παίκτη παραπάνω και πέτυχε από την περιφέρεια το νικητήριο γκολ, 2΄03΄΄ πριν τη λήξη. Η άμυνα της Βουλιαγμένης κράτησε στη συνέχεια και η ομάδα των νοτίων προαστίων πανηγύρισε την πρόκριση στους «8».\nΤα οκτάλεπτα: 2-1, 1-2, 3-3, 3-2\nΗ σύνθεση της Βουλιαγμένης: Τζωρτζάτος, Μυλωνάκης 3, Αλαφραγκής, Βλάσσης, Τρούλος, Γούβης, Αφρουδάκης, Καλογερόπουλος 2, Χαλυβόπουλος 1, Κουρούβανης, Λόζινα 1, Μπάσιτς 2, Ανδρεάδης.\nΓια τη Νόβι Μπέογκραντ σκόραραν οι Φιλίποβιτς 2, Γκόγκοφ 2, Σουσιασβίλι 2, Νικόλοφ 2.\n13/04/2021 | 04:24\nB Science Ιαπωνία : Στη θάλασσα 1 εκατομμύριο τόνοι μολυσμένου νερού της Φουκουσίμα 12 λεπτά πριν\nΚόσμος Βραζιλία - Εκατόμβες : Ερευνα της Γερουσίας κατά Μπολσονάρο 34 λεπτά πριν


Ο τουρκισμός απλώνει τα δίχτυα του στην Δυτική Μακεδονία | αἰέν ἀριστεύειν\n← Προπαγάνδα σε βιβλίο των αγγλικών της Α’ Γυμνασίου για το chipaki. Η Εκκλησία ακούει ή κοιμάται;\nΟ δε γνωστός και μη εξαιρετέος Ντεντέ, έχει κάνει εμφανίσεις στην πόλη της Φλώρινας και στον νομό Φλώρινας, συνοδευόμενος από τον Παύλο Βοσκόπουλο του “Ουρανίου Τόξου”. Σύμφωνα με φήμες επισκέφθηκε και τον συνοικισμό των νεοφωτίστων (δηλ. τσιγγάνων ή γύφτων ή ρομά) στην πόλη της Φλώρινας. Σύμφωνα με πληροφορίες έγιναν επισκέψεις σε συγκεκριμένα σπίτια χωριών στα νότια του νομού, όπου κατοικούν πρόσφυγες του 1922, τους οποίους ορισμένοι έχουν αρχίσει να αποκαλούν “τουρκόφωνους”. Σημειωτέον ότι ορισμένοι τοπικοί «παράγοντες» καταγόμενοι από αυτά τα χωριά, οι οποίοι έχουν βγάλει πολύ χρήμα από προγράμματα αγροτικής ανάπτυξης την περίοδο της σημιτοκρατίας με διακομματική στήριξη (ΠΑΣΟΚ και ΝΔ), έχουν αναπτύξει επιχειρηματικές σχέσεις με την Τουρκία.\nΤι κάνει το Ελληνικό κράτος; Ή, μάλλον, τι μπορεί να κάνει όταν γνωρίζει (και γνωρίζει πάρα πολύ καλά) τις συγκεκριμένες κινήσεις; Μα, πρώτ’ απ’ όλα , να υποδηλώσει την ύπαρξή του ως κράτος και όχι ως εκτροφείο παρασίτων σιτιζόμενων από τον κρατικό κορβανά. Να στηρίξει έμπρακτα την τοπική κοινωνία και οικονομία. Δεν να είναι δύσκολο να γίνει κάτι τέτοιο ακόμη και την συγκεκριμένη χρονική περίοδο υπό συνθήκες οικονομικής κρίσης, την οποία οι «παρείσακτοι» εκμεταλλεύονται ως αδυναμία της χώρας. Και σε αυτή τη δύσκολη συγκυρία απαιτείται η κυβέρνηση Σαμαρά να σταθεί μπροστά στο σαφέστατο δίλημμα: Ποιο το αποτέλεσμα εάν σωθεί η οικονομία (που με την ακολουθούμενη οικονομική πολιτική ΔΕΝ θα σωθεί), αλλά απωλεσθεί κομμάτι της χώρας;


Βρισκόμαστε στην αρχή του καλοκαιριού, ο καιρός άρχισε επιτέλους να θυμίζει την εποχή που διανύουμε, με τον πρώτο καύσωνα να είναι ήδη προ των πυλών. Τα σχολεία για τους μαθητές Δημοτικού και Νηπιαγωγείου θα κλείσουν στο τέλος της ερχόμενης εβδομάδας, οπότε είναι ευκαιρία να αξιοποιήσουμε ευχάριστα τον ελεύθερο χρόνο μας παρέα με τα παιδιά.\nΤο τρίτο μέρος του πιο γνωστού ίσως franchise της Dreamworks αν και έχει κλείσει ήδη πάνω από 2 μήνες από όταν πρωτοήρθε στην Ελλάδα, παίζεται ακόμα στους κινηματογράφους, γνωρίζοντας παρόμοια επιτυχία με τα δύο προηγούμενα κεφάλαια της σειράς. Αυτή τη φορά η πλοκή επικεντρώνεται κυρίως στον Φαφούτη (τον Δράκο δηλαδή για όσους δεν έχουν παρακολουθήσει τα προηγούμενα μέρη) που έχοντας μεγαλώσει πια, έχει ανεξαρτητοποιηθεί πια από τον Ψάρη, με αμφότερους τους κεντρικούς χαρακτήρες να ρίχνουν το βάρος τους πλέον και στη ρομαντική πλευρά των εαυτών τους. Οι σκηνές που ο Φαφούτης ανακαλύπτει για πρώτη φορά τον έρωτα και δεν ξέρει τι ακριβώς να κάνει για να εντυπωσιάσει είναι απλά απολαυστικές από κάθε άποψη! Τα πράγματα ωστόσο θα αλλάξουν με τον ερχομό ενός νέου κακού που θα ταράξει για ακόμη μια φορά τις ισορροπίες, αναγκάζοντάς τους να συνεργαστούν και πάλι προκειμένου να σώσουν τον κόσμο από την καταστροφή. Η ταινία υμνεί για ακόμη μια φορά τη διαφορετικότητα ενώ αναφέρεται και σε άλλες θεμελιώδεις αξίας εμπνέοντας τους θεατές της, όπως η αγάπη, η φιλία, η εμπιστοσύνη και η προστασία των προσώπων για τα οποία νοιαζόμαστε.\nΟι δημιουργοί του φαίνεται να έχουν λάβει υπόψη τους πως αυτοί που είδαν τις προηγούμενες ταινίες έχουν μεγαλώσει πλέον αρκετά, χωρίς όμως αυτό να σημαίνει πως δεν υπάρχουν ακόμα κωμικά στοιχεία και “γκάφες” που προκαλούν γέλια σε παιδιά μικρής ηλικίας. Το “ The Hidden World” κλείνει τον κύκλο της τριλογίας προσφέροντας σε όσους το παρακολουθήσουν ένα αξέχαστο κι εξαιρετικό φινάλε, που δύσκολα θα αποφύγει κάποιος -ανεξαρτήτου ηλικίας – να συγκρατήσει τα δάκρυά του βλέποντάς το.\nΣτις 20 Ιούνη θα κυκλοφορήσει το τέταρτο και τελευταίο, όπως όλα δείχνουν, κομμάτι της σειράς, 9 ολόκληρα χρόνια μετά την προβολή του προηγούμενου κεφαλαίου του. Η Pixar που εισήλθε στο προσκήνιο για πρώτη φορά με την πρώτη ταινία της σειράς το 1995 σαρώνοντας από τότε κάθε βραβείο στην κατηγορία κινουμένων σχεδίων, δείχνει πως πρωταρχικός της σκοπός για άλλη μια φορά είναι να συγκινήσει τους ενήλικες θεατές της. Το έχει καταφέρει ήδη πολλάκις έτσι κι αλλιώς τόσο στο Toy Story 3 (που ήταν υποψήφιο ακόμα και για Όσκαρ καλύτερης ταινίας) άλλα και με άλλα πασίγνωστα δημιουργήματα της όπως τα “Up”, “Coco”, “Inside Out” και πολλά άλλα. Οι πρώτες εντυπώσεις από τους κριτικούς κάνουν λόγο για ένα αριστούργημα, άξια συνέχεια της σειράς που πολλοί νόμιζαν -ειδικά όσο περνούσαν τα χρόνια- πως ολοκληρώθηκε με το τέλος της προηγούμενης ταινίας. Οι κλασικοί χαρακτήρες της σειράς παρέα με κάποιες νέες προσθήκες από τις οποίες ξεχωρίζει ο Φόρκι -ένα πλαστικό πιρούνι που επιμένει πως δεν είναι παιχνίδι και προσπαθεί να “δραπετεύσει” ανεπιτυχώς τις περισσότερες φορές- έχουν έντονο το κωμικό στοιχείο, προκαλώντας γέλια μέχρι δακρύων, μέχρι τα δάκρυα να κάνουν από μόνα τους αργότερα την εμφάνισή τους εκεί που δεν το περιμένει κανείς.\nΤο φιλμ έχει σκοπό να κάνει τον θεατή να αναρωτηθεί ποιος είναι ο ρόλος ύπαρξής του, να αναθεωρήσει πολλά πράγματα που είχε ως δεδομένα για την ζωή και να αποχαιρετήσει τη σειρά που δημιούργησε ένα νέο είδος κινουμένων σχεδίων, με πολλούς ενήλικες να το παρακολουθούν από μόνοι τους χωρίς απαραίτητα να έχουν το παιδί ή το ανιψάκι τους μαζί. Κατά πολλούς κριτικούς αποτελεί την κορυφαία ταινία του φετινού καλοκαιριού, οπότε καλό είναι να μην την χάσετε!


Από αύριο, 22/3, οι αιτήσεις στον ΟΑΕΔ για το πρόγραμμα διαμονής παιδιών σε παιδικές κατασκηνώσεις έτους 2019 | Taxheaven\nΑπό αύριο, 22/3, οι αιτήσεις στον ΟΑΕΔ για το πρόγραμμα διαμονής παιδιών σε παιδικές κατασκηνώσεις έτους 2019\n21 Μάρτιος 2019 -- Σχόλια\nΔείτε την Δημόσια Πρόσκληση 4/2019 από το αρχείο του κόμβου.\n«ΕΡΓΑΝΗ» - Έντυπο Ε12: Από σήμερα Τετάρτη σε πιλοτική εφαρμογή το δοκιμαστικό περιβάλλον 23 ώρες πριν\nΟΕΕ: Έγκριση εκπαίδευσης και πιστοποίησης 3.500 οικονομολόγων 59 λεπτά πριν\nΓ. Βρούτσης: Σύντομα στη Βουλή το ψηφιακό ωράριο και η ηλεκτρονική κάρτα εργασίας 1 ώρα πριν\nΑΚΙΟΕ - Εκλογές Ο.Ε.Ε. 2019: «Σας κοιτάμε στα μάτια» 1 ώρα πριν\nΝέο Data Center ΕΟΠΥΥ - Εκτός λειτουργίας οι ηλεκτρονικές εφαρμογές την Παρασκευή 13/12 2 ώρες πριν\nΤο μήνυμα της Π.Ο.Φ.Ε.-Ε. Συνεργαζόμενες Δυνάμεις για τις εκλογές της 15ης Δεκεμβρίου 2019 3 ώρες πριν\nΟΕΕ: Έγκριση εκπαίδευσης και πιστοποίησης 3.500 οικονομολόγων https://t.co/PizlpG6Z5m https://t.co/K3jMzStCMj 2 ώρες πριν\nΓ. Βρούτσης: Σύντομα στη Βουλή το ψηφιακό ωράριο και η ηλεκτρονική κάρτα εργασίας https://t.co/q8EPm1Jco5 https://t.co/8PEVuxks06 2 ώρες πριν\nΓ. Βρούτσης: Σύντομα στη Βουλή το νέο «ΕΡΓΑΝΗ II» και το «Λευκό Μητρώο Επιχειρήσεων» https://t.co/nzuvVCFStO https://t.co/yuLOdUuSwd 3 ώρες πριν\nΤο μήνυμα της Π.Ο.Φ.Ε.-Ε. Συνεργαζόμενες Δυνάμεις για τις εκλογές της 15ης Δεκεμβρίου 2019 https://t.co/YmrKBQVQT6 https://t.co/drmnyjSN6U 21 ώρες πριν\n«ΕΡΓΑΝΗ» - Έντυπο Ε12: Από σήμερα Τετάρτη σε πιλοτική εφαρμογή το δοκιμαστικό περιβάλλον https://t.co/QtrhO1fpZu https://t.co/2U6aP7g19A 1 μέρα πριν